				|

		52012PC0185

			Πρόταση ΑΠΟΦΑΣΗ ΤΟΥ ΣΥΜΒΟΥΛΙΟΥ που επιτρέπει στη Δανία να εφαρμόσει ειδικό μέτρο παρέκκλισης από το άρθρο 75 της οδηγίας 2006/112/ΕΚ του Συμβουλίου /* COM/2012/0185 final - 2012/0093 (NLE) */

			   	ΑΙΤΙΟΛΟΓΙΚΗ
ΕΚΘΕΣΗ
1.           ΠΛΑΙΣΙΟ
ΤΗΣ ΠΡΟΤΑΣΗΣ
Σύμφωνα
με το άρθρο 395 της
οδηγίας 2006/112/ΕΚ
του Συμβουλίου,
της 28ης Νοεμβρίου
2006, σχετικά με το
κοινό σύστημα
φόρου
προστιθέμενης αξίας[1]
(εφεξής: «η
οδηγία ΦΠΑ»), το
Συμβούλιο, αποφασίζοντας
ομόφωνα έπειτα
από πρόταση
της Επιτροπής, μπορεί
να επιτρέπει
σε κάθε κράτος
μέλος να εφαρμόσει
ειδικά μέτρα
κατά
παρέκκλιση από
τις διατάξεις
της εν λόγω
οδηγίας με
στόχο την
απλοποίηση της
διαδικασίας
είσπραξης του
φόρου
προστιθέμενης
αξίας (ΦΠΑ) ή την
παρεμπόδιση ορισμένων
μορφών
φοροδιαφυγής ή
φοροαποφυγής.
Με
επιστολή της, ο
οποία
πρωτοκολλήθηκε
από την
Επιτροπή στις 5 Σεπτεμβρίου
2011, η Δανία
ζήτησε την
άδεια να
εφαρμόσει ένα
μέτρο κατά
παρέκκλιση του
άρθρου 75 της
οδηγίας ΦΠΑ.
Σύμφωνα
με το άρθρο 395 παράγραφος
2 της οδηγίας
ΦΠΑ, η Επιτροπή
ενημέρωσε τα
άλλα κράτη
μέλη με επιστολή
της 14ης Μαρτίου
2012 σχετικά με το
αίτημα της
Δανίας. Με
επιστολή της 15ης
Μαρτίου 2012 η
Επιτροπή
κοινοποίησε
στη Δανία ότι
διέθετε όλες
τις
απαραίτητες
πληροφορίες
για την
εξέταση του
αιτήματος με
τον τρόπο που
αναλύεται
κατωτέρω.
Επί του
παρόντος, η
Δανία
εφαρμόζει
ρήτρα «standstill» (αναστολής)
βάσει του
άρθρου 176 της
οδηγίας ΦΠΑ
όσον αφορά την
έκπτωση του
ΦΠΑ κατά την
αγορά και το
κόστος
λειτουργίας
των ελαφρών
φορτηγών
οχημάτων με
ανώτερο
επιτρεπόμενο
βάρος τρεις
τόνους. Τα
κυριότερα
στοιχεία αυτής
της διάταξης
είναι τα εξής: Μια
επιχείρηση η
οποία
ταξινομεί ένα
τέτοιο ελαφρό
φορτηγό όχημα
για καθαρά
επαγγελματική
χρήση έχει
δικαίωμα
έκπτωσης
ολόκληρου του
ΦΠΑ για την αγορά
του οχήματος
και για τις
δαπάνες
λειτουργίας. Εντούτοις,
μια επιχείρηση
η οποία
ταξινομεί ένα
τέτοιο ελαφρό
φορτηγό όχημα
τόσο για
επαγγελματική
όσο και για
προσωπική
χρήση δεν έχει
το δικαίωμα
έκπτωσης του
ΦΠΑ για την
αγορά του αλλά
δικαιούται
εκπτωσης
ολόκληρου του
ΦΠΑ που αφορά
τις
λειτουργικές
δαπάνες του
οχήματος. Στις
περιπτώσεις
που ένα ελαφρό
φορτηγό όχημα, το
οποίο έχει
ταξινομηθεί με
αποκλειστικό
σκοπό την
επαγγελματική
χρήση αλλά στη
συνέχεια χρησιμοποιείται
και για
ιδιωτικούς
σκοπούς, ακόμη
και αν πρόκειται
για μια και
μόνο φορά, ο
φορολογούμενος
χάνει ολόκληρο
το δικαίωμά
του για την
έκπτωση του
ΦΠΑ που αφορά
την αγορά του.
Το
σύστημα αυτό
είναι
περίπλοκο και
δαπανηρό τόσο
όσον αφορά τον
φορολογούμενο
όσο και τη
φορολογική
διοίκηση και
για τον λόγο αυτό
η Δανία ζήτησε
παρέκκλιση, προκειμένου
να απλοποιήσει
τη διαδικασία.
Βάσει των
όρων της
παρέκκλισης η
Δανία θα
εφαρμόσει ένα
ειδικό μέτρο
για τα ελαφρά
φορτηγά
οχήματα με
ανώτατο
επιτρεπόμενο
βάρος τρεις
τόνους. Βάσει
αυτού του
ειδικού μέτρου
ένας φορολογούμενος
μπορεί να
ταξινομήσει
ένα όχημα που προορίζεται
μόνο για
επαγγελματική
χρήση και να εκπέσει
ολόκληρο το
ποσό του ΦΠΑ
που αφορά την
αγορά και τις
δαπάνες
λειτουργίας
του οχήματος, όπως
συμβαίνει
βάσει των όρων
της ισχύουσας
διάταξης
αναστολής. Εάν
όμως ο
φορολογούμενος
χρησιμοποιήσει
το όχημα για
ιδιωτικούς
σκοπούς, δεν θα
χάνει πλέον το
δικαίωμα
έκπτωσης του
φόρου κατά την
αγορά του
οχήματος αλλά
θα του
επιτραπεί να
υπολογίσει τον
φόρο σχετικά
με την
ιδιωτική χρήση
βάσει ενός κατ’ αποκοπή
ποσού μέχρι
είκοσι ημέρες
για κάθε
ημερολογιακό
έτος (σύστημα «πληρωμής
ανά ημέρα»).
Βάσει του
μοντέλου
συνολικού
κόστους οι
δανικές αρχές
υπολόγισαν το
ποσό αυτό, το
οποίο καλύπτει
μόνο τον ΦΠΑ, σε 40
DDK βάσει των
εθνικών
στατιστικών. Παρόμοια
πληρωμή, βάσει
χωριστής
εθνικής
νομοθεσίας, θα
απαιτηθεί για
την κάλυψη του
φόρου
εισοδήματος
κατά την
πώληση ενός
οχήματος
εταιρίας καθώς
και ένα
επιπλέον ποσό
ως τέλος
κυκλοφορίας. Στην
περίπτωση που
ο
φορολογούμενος
χρησιμοποιήσει
το όχημα για
πάνω από
είκοσι ημέρες
κατά τη
διάρκεια ενός
ημερολογιακού
έτους, θα
εφαρμοστούν οι
ισχύοντες
κανόνες «standstill» και
ο
φορολογούμενος
θα χάσει
ολόκληρο το
δικαίωμα
έκπτωσης του
φόρου που
αφορά την
αγορά του οχήματος.

Οι
δανικές
φορολογικές
αρχές θα
αναπτύξουν ένα
ηλεκτρονικό σύστημα
βάσει του
οποίου οι
φορολογούμενοι
θα μπορούν να
πληρώνουν αυτό
το ημερήσιο
ποσό δια της ηλεκτρονικής
οδού.
Οι
δανικές αρχές
θεωρούν ότι το
νέο μέτρο
απλοποιεί την
εκπλήρωση των
λογιστικών
υποχρεώσεων
των φορολογουμένων
(μέσω της
πληρωμής δια
της ηλεκτρονικής
οδού βάσει του
συστήματος
πληρωμής ανά
ημέρα αντί της
πληρωμής
ολόκληρου του
ΦΠΑ που είχε
αρχικά ζητηθεί
για την αγορά
του ελαφρού
φορτηγού
οχήματος)
καθώς και την
είσπραξη και
τον καταλογισμό
του φόρου εκ
μέρους των
φορολογικών αρχών.
Το μέτρο αυτό
δεν
συνεπάγεται
την παράταση
των διατάξεων «standstill»
και ενισχύει
τη συνοχή του
δανικού
συστήματος με
τους γενικούς
κανόνες ΦΠΑ.
Ο
φορολογούμενος
θα
εξακολουθήσει
πάντως να έχει
τη δυνατότητα
να ταξινομεί
το ελαφρό
φορτηγό όχημά
του τόσο για
επαγγελματική
όσο και για
ιδιωτική χρήση
και να χρησιμοποιεί
το ισχύον
σύστημα,
εφόσον αυτό
αρμόζει στην
ιδιαίτερη
κατάστασή του.
2.           ΑΠΟΤΕΛΕΣΜΑΤΑ
ΤΩΝ
ΔΙΑΒΟΥΛΕΥΣΕΩΝ
ΜΕ ΤΑ
ΕΝΔΙΑΦΕΡΟΜΕΝΑ
ΜΕΡΗ ΚΑΙ
ΕΚΤΙΜΗΣΕΙΣ
ΕΠΙΠΤΩΣΕΩΝ
Δεν
χρειάστηκε να
γίνει
διαβούλευση ή
προσφυγή σε
εξωτερικούς
εμπειρογνώμονες.
3.           ΝΟΜΙΚΑ
ΣΤΟΙΧΕΙΑ ΤΗΣ
ΠΡΟΤΑΣΗΣ
Η απόφαση
επιτρέπει στη
Δανία να
εφαρμόσει
ειδικό μέτρο
κατά
παρέκκλιση της
οδηγίας ΦΠΑ
όσον αφορά τη
λογιστική
καταχώριση του
ΦΠΑ για την
ιδιωτική χρήση
ορισμένων
οχημάτων.
Η παρούσα
απόφαση βασίζεται
στο άρθρο 395 της
οδηγίας ΦΠΑ.
Η παρούσα
απόφαση αφορά
εξουσιοδότηση
που χορηγείται
σε κράτος
μέλος μετά από
αίτημά του και
δεν συνιστά
υποχρέωση.
Δεδομένου
του
περιορισμένου
χρονικού
περιορισμού
και του εύρους
του, το ειδικό
μέτρο είναι
αναλογικό προς
τον
επιδιωκόμενο
στόχο.
Βάσει του
άρθρου 395 της
οδηγίας ΦΠΑ, η
παρέκκλιση από
τους κοινούς
κανόνες ΦΠΑ
είναι δυνατή
μόνο με την
έγκριση του
Συμβουλίου το
οποίο
αποφασίζει
ομόφωνα
κατόπιν
πρότασης της
Επιτροπής. Η
απόφαση του
Συμβουλίου
είναι το πλέον
κατάλληλο
μέτρο, δεδομένου
ότι μπορεί να
απευθύνεται σε
μεμονωμένα
κράτη μέλη.
4.           ΔΗΜΟΣΙΟΝΟΜΙΚΕΣ
ΕΠΙΠΤΩΣΕΙΣ
Η πρόταση
δεν έχει
αρνητικές
επιπτώσεις
στον προϋπολογισμό
της Ευρωπαϊκής
Ένωσης.
5.           ΠΡΟΑΙΡΕΤΙΚΑ
ΣΤΟΙΧΕΙΑ
Η πρόταση
περιλαμβάνει
ρήτρα λήξης
ισχύος.
2012/0093 (NLE)
Πρόταση
ΑΠΟΦΑΣΗ
ΤΟΥ ΣΥΜΒΟΥΛΙΟΥ
που
επιτρέπει στη
Δανία να
εφαρμόσει
ειδικό μέτρο
παρέκκλισης
από το άρθρο 75
της οδηγίας
2006/112/ΕΚ του Συμβουλίου
(Το
κείμενο στη
δανική γλώσσα
είναι το μόνο
αυθεντικό)
ΤΟ
ΣΥΜΒΟΥΛΙΟ ΤΗΣ
ΕΥΡΩΠΑΪΚΗΣ
ΕΝΩΣΗΣ,
Έχοντας
υπόψη τη
Συνθήκη για τη
λειτουργία της
Ευρωπαϊκής
Ένωσης,
Έχοντας
υπόψη την
οδηγία 2006/112/ΕΚ του
Συμβουλίου,
της 28ης
Νοεμβρίου 2006,
σχετικά με το
κοινό σύστημα
φόρου προστιθεμένης
αξίας[2], και
ιδίως το άρθρο 395
παράγραφος 1
αυτής,
Έχοντας
υπόψη την
πρόταση της
Ευρωπαϊκής
Επιτροπής,
Εκτιμώντας
τα ακόλουθα:
(1)       Με
επιστολή, που
πρωτοκολλήθηκε
στην Επιτροπή
στις 5
Σεπτεμβρίου 2011, η
Δανία ζήτησε
την άδεια να
εφαρμόσει
μέτρο
παρέκκλισης
από τις
διατάξεις της
οδηγίας 2006/112/ΕΚ
που διέπει το
δικαίωμα
έκπτωσης του
φόρου επί των
εισροών.
(2)       Σύμφωνα
με το άρθρο 395
παράγραφος 2
της οδηγίας
2006/112/ΕΚ, η Επιτροπή
ενημέρωσε τα
άλλα κράτη
μέλη σχετικά με
το αίτημα της
Δανίας με
επιστολή της
στις 14 Μαρτίου 2012.
Με επιστολή
της 15ης Μαρτίου
2012, η Επιτροπή
κοινοποίησε
στη Δανία ότι
διέθετε όλες
τις αναγκαίες
πληροφορίες
για την
εξέταση του
αιτήματος.
(3)       Επί
του παρόντος,
σύμφωνα με το
άρθρο 176 της
οδηγίας 2006/112/ΕΚ,
εάν ένα ελαφρό
φορτηγό όχημα
με ανώτατο επιτρεπόμενο
βάρος τρεις
τόνους είναι
ταξινομημένο
από τις
δανικές αρχές
με σκοπό να
χρησιμοποιείται
μόνο για
επαγγελματικούς
σκοπούς, ο
φορολογούμενος
έχει το
δικαίωμα
έκπτωσης
ολόκληρου του
φόρου εισροών
που αφορά την
αγορά και τις
λειτουργικές
δαπάνες του
οχήματος. Εάν
ένα τέτοιο
όχημα
χρησιμοποιηθεί
εκ των υστέρων
για ιδιωτικούς
σκοπούς, ο
φορολογούμενος
χάνει το
δικαίωμα
έκπτωσης του
ΦΠΑ που αφορά
το κόστος
αγοράς του.
(4)       Επειδή
το εν λόγω
σύστημα
συνιστά μεγάλο
φόρτο τόσο για
τον
φορολογούμενο
όσο και για τις
φορολογικές
αρχές, οι
δανικές αρχές
ζήτησαν την
άδεια να
εφαρμόσουν
ειδικό μέτρο
το οποίο
παρεκκλίνει
από το άρθρο 75
της οδηγίας
2006/112/ΕΚ. Το εν λόγω
μέτρο
επιτρέπει
στους
φορολογούμενους,
οι οποίοι
έχουν
ταξινομήσει
ένα όχημα μόνο
για επαγγελματικούς
σκοπούς, να το
χρησιμοποιούν
και για μη επαγγελματικούς
σκοπούς και να
υπολογίζουν το
φορολογητέο
ποσό λόγω
αυτής της
χρήσης σύμφωνα
με το άρθρο 75 της
οδηγίας 2006/112/ΕΚ με
βάση ένα
ημερήσιο κατ’
αποκοπή ποσό,
ώστε να μη
χάσουν το
δικαίωμά τους για
την έκπτωση
του ΦΠΑ που
έχει σχέση με
την αγορά του
οχήματος.
(5)       Αυτή
η απλοποιημένη
μέθοδος
υπολογισμού
όμως περιορίζεται
στις είκοσι
ημέρες μη
επαγγελματικής
χρήσης για
κάθε
ημερολογιακό
έτος και το κατ’
αποκοπή ποσό
ΦΠΑ που πρέπει
να καταβληθεί
καθορίζεται
στις 40 DDK για κάθε
ημέρα μη
επαγγελματικής
χρήσης. Το ποσό
αυτό έχει
καθοριστεί από
τη Δανική
Κυβέρνηση με
βάση την
ανάλυση των
εθνικών στατιστικών.
(6)       Το εν
λόγω μέτρο, το
οποίο
πρόκειται να
εφαρμοστεί για
τα ελαφρά
φορτηγά
οχήματα με
ανώτατο επιτρεπόμενο
βάρος τρεις
τόνους, θα
μπορούσε να απλοποιήσει
τις
υποχρεώσεις
σχετικά με τον
ΦΠΑ των
φορολογούμενων
οι οποίοι
κάνουν
περιστασιακή μη
επαγγελματική
χρήση ενός
οχήματος που
έχει ταξινομηθεί
για
επαγγελματικούς
σκοπούς.
Εντούτοις, ο
φορολογούμενος
διατηρεί το
δικαίωμα να
ταξινομήσει το
όχημά του τόσο
για
επαγγελματική
όσο για
προσωπική χρήση
και να
απολέσει το
δικαίωμα
έκπτωσης του
ΦΠΑ σχετικά με
την αγορά του
ελαφρού
φορτηγού
οχήματος και
να μην
πληρώσει
κανένα
ημερήσιο τέλος
για οποιαδήποτε
ιδιωτική
χρήση.
(7)       Η
εφαρμογή ενός
μέτρου που
επιτρέπει στον
φορολογούμενο
ο οποίος κάνει
περιστασιακή
μη επαγγελματική
χρήση ενός
οχήματος που
είναι
ταξινομημένο
για
επαγγελματική
χρήση να μην
στερείται του
δικαιώματος
έκπτωσης του
φόρου εισροών
σχετικά με
αυτό το όχημα
συμφωνεί με
τους γενικούς
κανόνες έκπτωσης
που προβλέπει
η οδηγία 2006/112/ΕΚ.
(8)       Η
άδεια πρέπει
να ισχύει για
περιορισμένη
χρονική
περίοδο και να
λήξει στις 31
Δεκεμβρίου 2014. Με
βάση την
εμπειρία που
θα αποκτηθεί
μέχρι αυτή την
ημερομηνία θα
πρέπει να
γίνει
αξιολόγηση,
προκειμένου να
προσδιοριστεί
εάν είναι
δικαιολογημένη
η παρέκκλιση.
(9)       Το
παρόν μέτρο
δεν θα
επηρεάσει
καθόλου τους
ιδίους πόρους
της Ευρωπαϊκής
Ένωσης που
προέρχονται από
τον φόρο
προστιθέμενης
αξίας,
ΕΞΕΔΩΣΕ
ΤΗΝ ΠΑΡΟΥΣΑ
ΑΠΟΦΑΣΗ:
Άρθρο 1
Στις
περιπτώσεις
που
υποκείμενος
στον φόρο χρησιμοποιεί
για ιδιωτικούς
σκοπούς,
δικούς του ή
του προσωπικού
του, ή
γενικότερα για
σκοπούς
διαφορετικούς
από αυτούς της
επιχείρησής
του ελαφρό φορτηγό
όχημα το οποίο
έχει
ταξινομηθεί
αποκλειστικά
για
επαγγελματική
χρήση,
επιτρέπεται
στη Δανία, κατά
παρέκκλιση από
το άρθρο 75 της
οδηγίας 2006/112/ΕΚ, να
καθορίζει το
φορολογητέο
ποσό με βάση
ένα κατ’
αποκοπή ποσό
για κάθε ημέρα
αυτής της
χρήσης.
Το
ημερήσιο κατ’
αποκοπή ποσό
που αναφέρεται
στην πρώτη
παράγραφο
ανέρχεται σε 40 DDK.
Άρθρο 2
Το μέτρο
που αναφέρεται
στο άρθρο 1
ισχύει μόνο για
τα ελαφρά
φορτηγά
οχήματα με
ανώτατο
επιτρεπόμενο
βάρος τρεις
τόνους.
Το παρόν
μέτρο δεν
ισχύει στις
περιπτώσεις
που η μη
επαγγελματική
χρήση
υπερβαίνει τις
είκοσι μέρες
ανά
ημερολογιακό
έτος.
Άρθρο 3
Η
παρούσα
απόφαση λήγει
στις 31
Δεκεμβρίου 2014.
Άρθρο 4
Η
παρούσα
απόφαση
απευθύνεται
στο Βασίλειο
της Δανίας.
Βρυξέλλες,

                                                                       Για
το Συμβούλιο
                                                                       Ο
Πρόεδρος

[1]               ΕΕ L 347
της 11.12.2006, σ. 1.
[2]               ΕΕ L 347
της 11.12.2006, σ. 1.


Avis juridique important

|

51995PC0539

Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ περί τροποποίησης της απόφασής του της 23ης Νοεμβρίου 1994 περί θέσπισης του ειδικού προγράμματος έρευνας και τεχνολογικής ανάπτυξης στον τομέα της συνεργασίας με τρίτες χώρες και διεθνείς οργανισμούς (1994-1998) (υποβληθείσα από την Επιτροπή)  /* COM/95/539 Τελικό - CNS 95/0271 */

Επίσημη Εφημερίδα αριθ. C 021 της 25/01/1996 σ. 0026

Πρόταση απόφασης του Συμβουλίου περί τροποποίησης της απόφασης της  23ης Νοεμβρίου 1994 περί θέσπισης του ειδικού προγράμματος έρευνας και τεχνολογικής ανάπτυξης στον  τομέα της συνεργασίας με τρίτες χώρες και διεθνείς οργανισμούς (1994-1998) (96/C  21/07) COM(95)  539 τελικό - 95/0271(CNS)(Υποβλήθηκε από την Επιτροπή στις 13 Νοεμβρίου 1995) ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, και ιδίως το άρθρο 130  Ι παράγραφος  4, την πρόταση της Επιτροπής, τη γνώμη του Ευρωπαϊκού Κοινοβουλίου, τη γνώμη της Οικονομικής και Κοινωνικής Επιτροπής, Εκτιμώντας: ότι η παγκοσμιοποίηση των δραστηριοτήτων Ε& ΤΑ υποχρεώνει την Ευρωπαϊκή Κοινότητα να διαμορφώσει  και να εφαρμόσει στρατηγικές διεθνούς συνεργασίας στα θέματα Ε& ΤΑ σύμφωνες με τους αντικειμενικούς  στόχους της συνθήκης 7 ότι η Επιτροπή υπέβαλε την ανακοίνωσή της για τις προοπτικές της διεθνούς  συνεργασίας στους τομείς της έρευνας και τεχνολογικής ανάπτυξης 7 ότι προέχει να συνεχιστεί η επιστημονική και τεχνολογική συνεργασία με τα Νέα Ανεξάρτητα Κράτη της  πρώην Σοβιετικής Ένωσης (ΝΑΚ) στο πλαίσιο της γενικευμένης διαδικασίας μετασχηματισμού των χωρών  αυτών με στόχο να υποστηριχθεί η σταθεροποίηση του επιστημονικού τους δυναμικού 7 ότι η Επιτροπή υπέβαλε την ανακοίνωσή της στις 18 Μαΐου 1995  (1) σχετικά με τις προοπτικές της  επιστημονικής και τεχνολογικής συνεργασίας με τα Νέα Ανεξάρτητα Κράτη της πρώην Σοβιετικής Ένωσης  και ιδίως σχετικά με τη συμμετοχή της Κοινότητας στη διεθνή ένωση προώθησης της συνεργασίας με τους  επιστήμονες από τα ΝΑΚ (INTAS) 7 ότι θα χρειαστεί να συνεχιστεί η ανάλυση της παρούσας ανακοίνωσης  στο πλαίσιο της εξέτασης της ανακοίνωσης της Επιτροπής για τις προοπτικές της διεθνούς συνεργασίας  7 ότι στην απόφαση αριθ. 94/807/ΕΚ του Συμβουλίου  (2) για τη θέσπιση του ειδικού προγράμματος  έρευνας και τεχνολογικής ανάπτυξης, συμπεριλαμβανομένης και της επίδειξης, στους τομείς της  συνεργασίας με τις τρίτες χώρες και τους διεθνείς οργανισμούς επιβεβαιώνεται η συμμετοχή της  Κοινότητας στην πιλοτική φάση της INTAS έως τα τέλη του 1995 και προσδιορίζεται ότι η κοινοτική  συμμετοχή στην INTAS έπειτα από τις 31 Δεκεμβρίου του 1995 υπόκειται στον όρο της έκδοσης απόφασης  του Συμβουλίου με την οποία θα εξουσιοδοτείται η συμμετοχή αυτή 7 ότι το Ευρωπαϊκό Κοινοβούλιο, στο ψήφισμά του της .  .  ., εξέφρασε την υποστήριξή του για τη  συνέχιση της κοινοτικής συμμετοχής στην INTAS μετά το 1995 και μέχρι την ολοκλήρωση του τέταρτου  προγράμματος-πλαισίου 7 ότι είναι αναγκαίο να βελτιωθεί σημαντικά η αποτελεσματικότητα και η διαφάνεια των διαδικασιών της  INTAS 7 ότι, για το λόγο αυτό, οι εργασίες που συνεχίζονται υπό την αιγίδα της γενικής συνέλευσης  της INTAS για την εξεύρεση μεθόδων και διαδικασιών που θα οδηγήσουν σε βελτίωση του τρόπου  λειτουργίας της INTAS, αποτελούν ευπρόσδεκτη πρωτοβουλία 7 ότι, χωρίς να υπάρξει ουδόλως κάποιο προηγούμενο για τα τρέχοντα ή μελλοντικά ειδικά προγράμματα  έρευνας και ανάπτυξης, η χρονική διάρκεια ζωής της δράσης ενδέχεται να επεκταθεί μέχρι το τέλος του  τέταρτου προγράμματος-πλαισίου και του εν λόγω ειδικού προγράμματος (31  Δεκεμβρίου 1998) υπό τον  όρο ότι θα γίνουν οι προαναφερθείσες βελτιώσεις, ιδίως με την τροποποίηση του καταστατικού της  INTAS, ούτως ώστε να αντικατοπτρίζεται ορθότερα η βαρύτητα της κοινοτικής συμμετοχής 7 ότι η Επιτροπή θα προτείνει να ισχύσουν τυποποιημένες διαδικασίες για την εφαρμογή των προγραμμάτων  διεθνούς ερευνητικής συνεργασίας στα μελλοντικά προγράμματα-πλαίσια 7 ότι θα πρέπει να εξακολουθήσουν να χορηγούνται στην INTAS κατάλληλοι και σταθεροί κοινοτικοί πόροι  7 ότι έχει μεγάλη σημασία να διευρυνθεί η βάση χρηματοδότησης της INTAS και ιδίως να προσελκυσθούν  πρόσθετες συνεισφορές 7 ότι κατά την κοινοτική χρηματοδότηση των δραστηριοτήτων της INTAS θα πρέπει να ληφθεί υπόψη η  ανάγκη της συνεργασίας σε άλλους τομείς στρατηγικού ενδιαφέροντος για την Κοινότητα και ιδίως στο  χώρο της Κεντρικής και της Ανατολικής Ευρώπης και της Μεσογείου, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Στο παράρτημα I της απόφασης αριθ. 94/807/ΕΚ του Συμβουλίου, στο τμήμα  Α.2 «συνεργασία με τις χώρες της Κεντρικής και της Ανατολικής Ευρώπης και με τα Νέα Ανεξάρτητα  Κράτη της πρώην Σοβιετικής Ένωσης», η παράγραφος που αρχίζει με τις λέξεις «η διεθνής ένωση  προώθησης της συνεργασίας  .  .  .» και τελειώνει με τις λέξεις «.  .  .  εγκρίνεται η συμμετοχή  της Κοινότητας» αντικαθίσταται από την εξής παράγραφο: «- η συμμετοχή της Κοινότητας στη διεθνή ένωση προώθησης της συνεργασίας με τους επιστήμονες από τα  Νέα Ανεξάρτητα Κράτη της πρώην Σοβιετικής Ένωσης (INTAS) ιδίως με την καταβολή χρηματοδοτικής  συνεισφοράς που θα καλύπτει περίπου το ήμισυ των πόρων που είναι σήμερα διαθέσιμοι για τους σκοπούς  της συνεργασίας με τα προαναφερθέντα Νέα Ανεξάρτητα Κράτη στο πλαίσιο του προγράμματος αυτού και  για την προώθηση δραστηριοτήτων που συμβαδίζουν με τους αντικειμενικούς του στόχους 7 ότι η εν λόγω  συμμετοχή υπόκειται στον όρο της τροποποίησης του καταστατικού της INTAS, κατά τρόπο ώστε οι  αποφάσεις για τις οποίες απαιτείται η πλειοψηφία των δύο τρίτων της γενικής συνέλευσης να  λαμβάνονται με τη σύμφωνη γνώμη της Κοινότητας, η οποία εκπροσωπείται από την Επιτροπή, και να  ασκείται η προεδρία της γενικής συνέλευσης από την Επιτροπή.» Άρθρο 2 Η παρούσα απόφαση απευθύνεται στα κράτη μέλη. (1) Έγγραφο 7641/95 RECH 67 NIS 65.  (2) ΕΕ αριθ. L 334 της 22. 12. 1994, σ. 109.


               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 21.3.2016
            COM(2016) 171 final
            2016/0089(NLE)
            Πρόταση
            ΑΠΟΦΑΣΗ ΤΟΥ ΣΥΜΒΟΥΛΙΟΥ
            για την τροποποίηση της απόφασης (ΕΕ) 2015/1601 του Συμβουλίου, της 22ας Σεπτεμβρίου 2015, για τη θέσπιση προσωρινών μέτρων στον τομέα της διεθνούς προστασίας υπέρ της Ιταλίας και της Ελλάδας

               ΑΙΤΙΟΛΟΓΙΚΗ ΕΚΘΕΣΗ

               1.ΠΛΑΙΣΙΟ ΤΗΣ ΠΡΟΤΑΣΗΣ

               1.1. Το άρθρο 78 παράγραφος 3 της Συνθήκης και τα τρέχοντα προγράμματα προσωρινής μετεγκατάστασης

                  Ως σκέλος της κοινής πολιτικής για το άσυλο, το άρθρο 78 παράγραφος 3 της Συνθήκης για τη λειτουργία της ΕΕ (ΣΛΕΕ) προβλέπει ειδική νομική βάση για την αντιμετώπιση καταστάσεων έκτακτης ανάγκης. Βασιζόμενη σε πρόταση της Ευρωπαϊκής Επιτροπής, η νομική αυτή βάση παρέχει τη δυνατότητα στο Συμβούλιο, μετά από διαβούλευση με το Ευρωπαϊκό Κοινοβούλιο, να εγκρίνει προσωρινά μέτρα υπέρ των κρατών μελών που αντιμετωπίζουν κατάσταση έκτακτης ανάγκης λόγω της αιφνίδιας εισροής υπηκόων τρίτων χωρών σε ένα ή περισσότερα κράτη μέλη. Τα προσωρινά μέτρα που προβλέπονται στο άρθρο 78 παράγραφος 3 της ΣΛΕΕ έχουν έκτακτο χαρακτήρα. Μπορούν να ενεργοποιούνται μόνον όταν ο επείγων χαρακτήρας και η σοβαρότητα των προβλημάτων που δημιουργούνται στα συστήματα ασύλου των κρατών μελών από την αιφνίδια εισροή υπηκόων τρίτων χωρών υπερβούν ένα συγκεκριμένο όριο.

                  Βάσει του άρθρου 78 παράγραφος 3 της ΣΛΕΕ, το Συμβούλιο εξέδωσε δύο αποφάσεις για τη θέσπιση προσωρινών μέτρων στον τομέα της διεθνούς προστασίας υπέρ της Ιταλίας και της Ελλάδας. Σύμφωνα με την απόφαση (ΕΕ) 2015/1523 του Συμβουλίου
                     1
                  , 40 000 αιτούντες διεθνή προστασία προβλέπεται να μετεγκατασταθούν από την Ιταλία και την Ελλάδα στα άλλα κράτη μέλη. Σύμφωνα με την απόφαση (ΕΕ) 2015/1601 του Συμβουλίου
                     2
                  , 120 000 αιτούντες διεθνή προστασία προβλέπεται να μετεγκατασταθούν από την Ιταλία και την Ελλάδα και από άλλα κράτη μέλη αν αυτά αντιμετωπίζουν κατάσταση έκτακτης ανάγκης.

                  Σύμφωνα με το άρθρο 4 παράγραφος 2 της απόφασης (ΕΕ) 2015/1601 του Συμβουλίου, από τις 26 Σεπτεμβρίου 2016, 54 000 από τους 120 000 αιτούντες θα πρέπει να μετεγκατασταθούν από την Ιταλία και την Ελλάδα στο έδαφος άλλων κρατών μελών, εκτός αν η Επιτροπή, πριν από την εν λόγω ημερομηνία, υποβάλλει, σύμφωνα με το άρθρο 4 παράγραφος 3, πρόταση να κατανεμηθούν σε άλλο ή σε άλλα κράτη μέλη δικαιούχους που αντιμετωπίζουν κατάσταση έκτακτης ανάγκης που χαρακτηρίζεται από αιφνίδια εισροή προσώπων.

                  Σύμφωνα με το άρθρο 1 παράγραφος 2, η Επιτροπή διατηρεί υπό συνεχή εξέταση την κατάσταση όσον αφορά τη μαζική εισροή υπηκόων τρίτων χωρών στα κράτη μέλη, και υποβάλει, όταν χρειάζεται, προτάσεις για την τροποποίηση της απόφασης 2015/1601 ώστε να ληφθεί υπόψη η εξέλιξη της κατάστασης που επικρατεί επιτόπου και ο αντίκτυπός της στον μηχανισμό μετεγκατάστασης, καθώς επίσης και η εξέλιξη της πίεσης στα κράτη μέλη, ιδίως στα κράτη μέλη πρώτης γραμμής.

               Η κατάσταση παραμένει κρίσιμη. Σύμφωνα με τα στοιχεία του Frontex, κατά τους πρώτους μήνες του 2016, εισέρχονταν παράτυπα στην Ελλάδα από την Τουρκία σε καθημερινή βάση 2 000 έως 3 000 άτομα κατά μέσον όρο. Οι περιορισμοί που επιβλήθηκαν στα σύνορα Ελλάδας/πρώην Γιουγκοσλαβικής Δημοκρατίας της Μακεδονίας ασκούν πρόσθετη πίεση στην Ελλάδα
                  3
                και έχουν αυξήσει τον κίνδυνο να προκύψουν νέες μεταναστευτικές οδοί μέσω άλλων κρατών μελών της ΕΕ καθώς βελτιώνονται οι καιρικές συνθήκες. Αυτές οι νέες μεταναστευτικές οδοί είναι πιθανό να επηρεάσουν τα κράτη μέλη της πρώτης γραμμής.

               Η Επιτροπή εξέδωσε την πρώτη έκθεση σχετικά με τη μετεγκατάσταση και την επανεγκατάσταση στις 16 Μαρτίου, σύμφωνα με την υποχρέωση που υπέχει βάσει του άρθρου 12 των δύο αποφάσεων του Συμβουλίου
                  4
               . Η ανακοίνωση συνοψίζει τις προκλήσεις που εντοπίστηκαν και τα διδάγματα που αντλήθηκαν σε αυτούς τους πρώτους μήνες εφαρμογής των προγραμμάτων μετεγκατάστασης και επανεγκατάστασης, και προτείνει συστάσεις και δράσεις βραχυπρόθεσμα για τη βελτίωση του ποσοστού εφαρμογής.

               Οι αρχηγοί κρατών και κυβερνήσεων της ΕΕ συμφώνησαν στις 7 Μαρτίου σειρά αρχών ως βάση για μια συμφωνία με την Τουρκία που προβλέπει ότι «για κάθε Σύριο που θα γίνεται εκ νέου δεκτός στην Τουρκία από τα ελληνικά νησιά, ένας άλλος Σύρος θα επανεγκαθίσταται από την Τουρκία στα κράτη μέλη της ΕΕ, στο πλαίσιο των υφισταμένων δεσμεύσεων».

               Η εφαρμογή των διαφόρων προγραμμάτων επανεγκατάστασης, εισδοχής για ανθρωπιστικούς λόγους ή άλλων μορφών νόμιμης εισόδου θα μπορούσε να μετριάσει τη μεταναστευτική πίεση που ασκείται στα κράτη μέλη που βρίσκονται στην πρώτη γραμμή, και ιδιαίτερα στην Ελλάδα, αντικαθιστώντας τις επικίνδυνες και παράνομες μεταναστευτικές ροές, προς την ΕΕ, υπηκόων της Συρίας / εκτοπισθέντων ατόμων εξαιτίας της σύγκρουσης στη Συρία με ασφαλείς και νόμιμες οδούς.

               Στο πλαίσιο αυτό, στην ανακοίνωση της Επιτροπής σχετικά με τα επόμενα επιχειρησιακά στάδια της συνεργασίας ΕΕ-Τουρκίας στον τομέα της μετανάστευσης
                  5
                ζητήθηκε η λήψη των αναγκαίων μέτρων για τη μεταφορά ορισμένων από τις δεσμεύσεις που έχουν αναληφθεί βάσει των υφιστάμενων αποφάσεων περί μετεγκατάστασης, συγκεκριμένα όλων ή μέρους των αδιάθετων 54.000 θέσεων, στο πρόγραμμα 1:1. Η επανεγκατάσταση ή άλλες νόμιμες οδοί για την είσοδο των προσώπων που έχουν σαφή ανάγκη διεθνούς προστασίας μπορεί να θεωρηθεί ισοδύναμη με τη μετεγκατάσταση, καθώς όλα αυτά αποτελούν συγκεκριμένες εκφράσεις αλληλεγγύης με άλλα κράτη μέλη ή τρίτες χώρες που αντιμετωπίζουν μαζική εισροή μεταναστών.

               1.2. Άλλα μέσα αλληλεγγύης

               Επιπλέον των υποχρεώσεων στο πλαίσιο του προγράμματος μετεγκατάστασης και με σκοπό την ολοκληρωμένη αντιμετώπιση της γενικής μεταναστευτικής κρίσης και την επίδειξη αλληλεγγύης με τρίτες χώρες που έχουν εξίσου επηρεαστεί, η Επιτροπή συνέστησε την εκπόνηση ενωσιακού προγράμματος επανεγκατάστασης 20 000 ατόμων που έχουν ανάγκη διεθνούς προστασίας. Βάσει της σύστασης της Επιτροπής, της 8ης Ιουνίου 2015, σχετικά με ένα ευρωπαϊκό σύστημα επανεγκατάστασης
                  6
               , 27 κράτη μέλη
                  7
                και τα συνδεδεμένα κράτη του συστήματος του Δουβλίνου συμφώνησαν στις 20 Ιουλίου 2015
                  8
                για την επανεγκατάσταση, μέσω πολυμερών και εθνικών προγραμμάτων, 22 504 εκτοπισθέντων ατόμων από τρίτες χώρες τα οποία έχουν σαφή ανάγκη διεθνούς προστασίας. Τα κράτη επανεγκατάστασης συμφώνησαν να ληφθούν υπόψη οι περιοχές προτεραιότητας για επανεγκατάσταση, μεταξύ των οποίων η Βόρεια Αφρική, η Μέση Ανατολή και το Κέρας της Αφρικής. Οι θέσεις μετεγκατάστασης διανεμήθηκαν μεταξύ των κρατών μελών και των συνδεδεμένων κρατών του συστήματος του Δουβλίνου σύμφωνα με τις δεσμεύσεις που ορίζονται στο παράρτημα των συμπερασμάτων.

               Στις 15 Δεκεμβρίου 2015, η Επιτροπή εξέδωσε Σύσταση για ένα Εθελοντικό Ανθρωπιστικό Πρόγραμμα Εισδοχής από κοινού με την Τουρκία, προτείνοντας να δέχονται τα συμμετέχοντα κράτη άτομα που εκτοπίσθηκαν εξαιτίας της σύγκρουσης στη Συρία και τα οποία έχουν ανάγκη διεθνούς προστασίας και έχουν καταγραφεί από τις τουρκικές αρχές πριν από τις 29 Νοεμβρίου 2015. Ένα τέτοιο πρόγραμμα θα αποτελούσε συνοδευτικό μέτρο σε σχέση με τις αμοιβαίες δεσμεύσεις που περιλαμβάνει το Κοινό Σχέδιο Δράσης μεταξύ της ΕΕ και της Τουρκίας της 29ης Νοεμβρίου 2015.

               2. ΝΟΜΙΚΑ ΣΤΟΙΧΕΙΑ ΤΗΣ ΠΡΟΤΑΣΗΣ

               2.1. Σύνοψη της προτεινόμενης δράσης

               Η παρούσα τροποποίηση συνίσταται στη μέτρηση των προσπαθειών που καταβάλλουν τα κράτη μέλη κάνοντας δεκτούς Σύριους που διαμένουν στην Τουρκία μέσω επανεγκατάστασης, εισδοχής για ανθρωπιστικούς λόγους ή άλλων μορφών νόμιμης εισόδου προς επίτευξη του αριθμού αιτούντων διεθνή προστασία που πρέπει να μετεγκατασταθούν στο έδαφός τους σύμφωνα με την απόφαση 2015/1601 του Συμβουλίου. Όσον αφορά τους 54 000 αιτούντες που αναφέρεται στο άρθρο 4 παράγραφος 1 στοιχείο γ) της απόφασης 2015/1601 του Συμβουλίου, η παρούσα τροποποίηση παρέχει τη δυνατότητα στα κράτη μέλη να αφαιρέσουν, από τον αριθμό μετεγκατασταθέντων αιτούντων που τους αναλογεί, τον αριθμό των Συρίων που βρίσκονται στην Τουρκία και έχουν γίνει δεκτοί στο έδαφός τους μέσω επανεγκατάστασης, εισδοχής για ανθρωπιστικούς λόγους ή άλλων μορφών νόμιμης εισόδου βάσει εθνικών ή πολυμερών προγραμμάτων πλην του συστήματος επανεγκατάστασης σύμφωνα με τα συμπεράσματα των αντιπροσώπων των κυβερνήσεων των κρατών μελών, συνελθόντων στο πλαίσιο του Συμβουλίου, της 20ής Ιουλίου 2015. Εφαρμόζεται το άρθρο 10 της απόφασης (ΕΕ) 2015/1601 του Συμβουλίου, πράγμα που σημαίνει ότι τα κράτη μέλη που κάνουν χρήση αυτής της διευκόλυνσης θα λάβουν το ποσό των 6 500 EUR.

               2.2. Νομική βάση

                  Η νομική βάση για την προτεινόμενη απόφαση του Συμβουλίου είναι το άρθρο 78 παράγραφος 3 της Συνθήκης για τη λειτουργία της Ευρωπαϊκής Ένωσης.

               2.3. Επικουρικότητα

                  Ο τίτλος V της ΣΛΕΕ για τον χώρο ελευθερίας, ασφάλειας και δικαιοσύνης αναθέτει ορισμένες αρμοδιότητες σχετικά με τα θέματα αυτά στην Ευρωπαϊκή Ένωση. Οι αρμοδιότητες αυτές πρέπει να ασκούνται σύμφωνα με το άρθρο 5 της Συνθήκης για την Ευρωπαϊκή Ένωση, ήτοι εάν και στον βαθμό που οι στόχοι της προτεινόμενης δράσης δεν μπορούν να επιτευχθούν επαρκώς από τα κράτη μέλη και μπορούν, συνεπώς, λόγω της κλίμακας ή των αποτελεσμάτων της προτεινόμενης δράσης, να επιτευχθούν καλύτερα από την Ευρωπαϊκή Ένωση.

                  Στο πεδίο αυτό, η Ευρωπαϊκή Ένωση άσκησε την εξουσία αυτή με τη θέσπιση της απόφασης (ΕΕ) 2015/1601 του Συμβουλίου. Η παρούσα ενέργεια έγκειται στο να επιτρέψει στα κράτη μέλη να εκπληρώσουν εν μέρει τις υποχρεώσεις τους που απορρέουν από την εν λόγω απόφαση, μέσω της συμμετοχής τους σε άλλες προσπάθειες αλληλεγγύης.

               2.4. Αναλογικότητα

                  Λαμβάνοντας υπόψη τον έκτακτο χαρακτήρα και τη σοβαρότητα της κατάστασης που δημιούργησε η τρέχουσα προσφυγική κρίση, τα μέτρα που προβλέπονται στην παρούσα πρόταση δεν υπερβαίνουν το μέτρο που είναι αναγκαίο για την επίτευξη του στόχου της αποτελεσματικής αντιμετώπισης της κατάστασης.

               2.5. Επιπτώσεις στα θεμελιώδη δικαιώματα

                  Δεν θίγονται τα θεμελιώδη δικαιώματα, όπως προβλέπονται στον Χάρτη των Θεμελιωδών Δικαιωμάτων της Ευρωπαϊκής Ένωσης («Χάρτης»), των αιτούντων διεθνή προστασία που εμπίπτουν στο πεδίο εφαρμογής της απόφασης (ΕΕ) 2015/1601.

                  2.6 Μεταβλητή γεωμετρία

                  Σύμφωνα με τις διατάξεις του πρωτοκόλλου (αριθ. 21), η Ιρλανδία και το Ηνωμένο Βασίλειο δεν συμμετέχουν στη συγκεκριμένη πρόταση, εκτός εάν επιλέξουν να συμμετάσχουν εντός τριών μηνών από την υποβολή της πρότασης ή μετά την έγκρισή της.

                  Παρά το γεγονός ότι η Ιρλανδία επέλεξε να συμμετάσχει στην απόφαση 2015/1601, η προηγούμενη πρόταση ισχύει και για την Ιρλανδία σύμφωνα με το άρθρο 4α του πρωτοκόλλου αριθ. 21.

                  Λαμβανομένου υπόψη του γεγονότος ότι το Ηνωμένο Βασίλειο δεν έχει ακόμα επιλέξει να συμμετάσχει στην απόφαση (ΕΕ) 2015/1601, θα πρέπει να επιλέξει να συμμετάσχει και στην εν λόγω απόφαση, εάν επιθυμεί να συμμετάσχει στο παρόν μέτρο, εφόσον δεν είναι δυνατόν να επιλεγεί η συμμετοχή στην τροποποίηση ενός μέτρου χωρίς να υπάρχει δέσμευση από το ίδιο το μέτρο.

               3.ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ

                  Η πρόταση δεν συνεπάγεται πρόσθετο κόστος για τον προϋπολογισμό της ΕΕ.

               2016/0089 (NLE)

               Πρόταση

               ΑΠΟΦΑΣΗ ΤΟΥ ΣΥΜΒΟΥΛΙΟΥ

               για την τροποποίηση της απόφασης (ΕΕ) 2015/1601 του Συμβουλίου, της 22ας Σεπτεμβρίου 2015, για τη θέσπιση προσωρινών μέτρων στον τομέα της διεθνούς προστασίας υπέρ της Ιταλίας και της Ελλάδας

               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

               Έχοντας υπόψη τη Συνθήκη για τη λειτουργία της Ευρωπαϊκής Ένωσης και ιδίως το άρθρο 78 παράγραφος 3,

               Έχοντας υπόψη την πρόταση της Ευρωπαϊκής Επιτροπής,

               Έχοντας υπόψη τη γνώμη του Ευρωπαϊκού Κοινοβουλίου
                  9
               ,

               Εκτιμώντας τα ακόλουθα:

                (1)Βάσει του άρθρου 78 παράγραφος 3 της ΣΛΕΕ, το Συμβούλιο εξέδωσε δύο αποφάσεις για τη θέσπιση προσωρινών μέτρων στον τομέα της διεθνούς προστασίας υπέρ της Ιταλίας και της Ελλάδας. Σύμφωνα με την απόφαση (ΕΕ) 2015/1523
                  10
                του Συμβουλίου, 40 000 αιτούντες διεθνή προστασία προβλέπεται να μετεγκατασταθούν από την Ιταλία και την Ελλάδα στα άλλα κράτη μέλη. Σύμφωνα με την απόφαση (ΕΕ) 2015/1601
                  11
                του Συμβουλίου, 120 000 αιτούντες διεθνή προστασία προβλέπεται να μετεγκατασταθούν από την Ιταλία και την Ελλάδα σε άλλα κράτη μέλη.

               (2) Σύμφωνα με το άρθρο 4 παράγραφος 2 της απόφασης (ΕΕ) 2015/1601, από τις 26 Σεπτεμβρίου 2016, 54 000 αιτούντες θα πρέπει να μετεγκατασταθούν από την Ιταλία και την Ελλάδα στο έδαφος άλλων κρατών μελών, εκτός εάν μέχρι την εν λόγω ημερομηνία, σύμφωνα με το άρθρο 4 παράγραφος 3, η Επιτροπή υποβάλει πρόταση να κατανεμηθούν σε άλλο (-α) δικαιούχο (-α) κράτος (-η) μέλος (-η) που αντιμετωπίζει (-ουν) κατάσταση έκτακτης ανάγκης που χαρακτηρίζεται από αιφνίδια εισροή προσώπων.

               (3) Το άρθρο 1 παράγραφος 2 της απόφασης (ΕΕ) 2015/1601 προβλέπει ότι η Επιτροπή θα διατηρεί υπό συνεχή εξέταση την κατάσταση όσον αφορά τη μαζική εισροή υπηκόων τρίτων χωρών στα κράτη μέλη. Η Επιτροπή θα πρέπει να υποβάλει, όταν χρειάζεται, προτάσεις για την τροποποίηση της εν λόγω απόφασης ώστε να ληφθεί υπόψη η εξέλιξη της κατάστασης που επικρατεί επιτόπου και ο αντίκτυπός της στον μηχανισμό μετεγκατάστασης, καθώς επίσης και η εξέλιξη της πίεσης στα κράτη μέλη, ιδίως στα κράτη μέλη πρώτης γραμμής.

               (4)Οι αρχηγοί κρατών ή κυβερνήσεων της ΕΕ συμφώνησαν, στις 7 Μαρτίου, να εργαστούν με βάση μια σειρά από αρχές για συμφωνία με την Τουρκία, που προβλέπει μεταξύ άλλων την επανεγκατάσταση, για κάθε Σύριο που θα γίνεται εκ νέου δεκτός στην Τουρκία από τα ελληνικά νησιά, ενός άλλου Σύριου από την Τουρκία στα κράτη μέλη, στο πλαίσιο των υφιστάμενων δεσμεύσεων. Οι αρχές αυτές αναπτύχθηκαν περαιτέρω στην ανακοίνωση της Επιτροπής για τα επόμενα επιχειρησιακά στάδια της συνεργασίας ΕΕ-Τουρκίας στον τομέα της μετανάστευσης
                  12
                με την οποία γίνεται έκκληση να ληφθούν τα αναγκαία μέτρα για τη μεταφορά ορισμένων από τις δεσμεύσεις που έχουν αναληφθεί στο πλαίσιο των υφιστάμενων αποφάσεων μετεγκατάστασης, συγκεκριμένα όλων ή μέρους των αδιάθετων 54.000 θέσεων, στο πρόγραμμα 1:1  .

               (5) Η επανεγκατάσταση, η εισδοχή για ανθρωπιστικούς λόγους ή άλλες μορφές νόμιμης εισόδου από την Τουρκία στο πλαίσιο εθνικών και πολυμερών προγραμμάτων αναμένεται να αμβλύνουν τη μεταναστευτική πίεση στα κράτη μέλη που είναι δικαιούχοι μετεγκατάστασης σύμφωνα με την απόφαση (ΕΕ) 2015/1601, παρέχοντας νόμιμη και ασφαλή διαδρομή για την είσοδο στην Ένωση και την αποτρέποντας  παράτυπες εισόδους. Ως εκ τούτου, οι προσπάθειες αλληλεγγύης των κρατών μελών, που συνίστανται στην αποδοχή στο έδαφός τους Σύριων υπηκόων που βρίσκονται στην Τουρκία και οι οποίοι έχουν σαφή ανάγκη διεθνούς προστασίας, θα πρέπει να ληφθούν υπόψη όσον αφορά τους 54 000 αιτούντες διεθνή προστασία που προαναφέρονται. Ο αριθμός των ατόμων που ένα κράτος μέλος δέχεται με τον τρόπο αυτό από την Τουρκία θα πρέπει να αφαιρείται από τον αριθμό των ατόμων που προβλέπεται να μετεγκατασταθούν σε αυτό το κράτος μέλος δυνάμει της απόφασης 2015/1601 όσον αφορά τους εν λόγω 54 000 αιτούντες.

               (6)Οι μηχανισμοί εισδοχής μπορεί να περιλαμβάνουν την επανεγκατάσταση, την εισδοχή για ανθρωπιστικούς λόγους, άλλες νόμιμες οδούς για την εισδοχή των ατόμων που χρήζουν σαφώς διεθνούς προστασίας, όπως τα προγράμματα θεώρησης για ανθρωπιστικούς λόγους, η μεταφορά για ανθρωπιστικούς λόγους, τα προγράμματα επανένωσης οικογενειών, τα συστήματα ιδιωτικής χορηγίας, τα προγράμματα υποτροφιών, τα συστήματα κινητικότητας του εργατικού δυναμικού, και άλλα.

               (7)Οι δεσμεύσεις που ανέλαβαν τα κράτη μέλη στο πλαίσιο του προγράμματος επανεγκατάστασης που συμφωνήθηκε στα συμπεράσματα των αντιπροσώπων των κυβερνήσεων των κρατών μελών που συνήλθαν στο πλαίσιο του Συμβουλίου της 20ης Ιουλίου 2015, δεν θα πρέπει να επηρεάζονται από την παρούσα απόφαση και δεν θα πρέπει να συνυπολογίζονται όσον αφορά την εκπλήρωση των υποχρεώσεων δυνάμει της απόφασης 2015/1601. Ως εκ τούτου, κράτος μέλος που αποφασίζει να τηρήσει τις υποχρεώσεις που υπέχει δυνάμει της απόφασης (ΕΕ) 2015/1601, δεχόμενο μέσω επανεγκατάστασης Σύριους ευρισκόμενους στην Τουρκία, δεν μπορεί να θεωρήσει ότι η εν λόγω προσπάθεια αποτελεί μέρος της δέσμευσης που ανέλαβε δυνάμει του προγράμματος επανεγκατάστασης της 20ής Ιουλίου 2015.

               (8) Για να διασφαλιστεί η σωστή παρακολούθηση της κατάστασης, τα κράτη μέλη θα πρέπει να υποβάλλουν μηνιαίες εκθέσεις στην Επιτροπή σχετικά με τους ευρισκόμενους στην Τουρκία Σύρους που έγιναν δεκτοί στην επικράτειά τους κάνοντας χρήση της δυνατότητας που προβλέπεται  στην παρούσα τροποποίηση, προσδιορίζοντας το εθνικό ή πολυμερές πρόγραμμα στο πλαίσιο του οποίου έγιναν δεκτοί, καθώς και τη μορφή της νόμιμης εισόδου.

               (9)Δεδομένου ότι οι στόχοι της παρούσας απόφασης δεν μπορούν να επιτευχθούν επαρκώς από τα κράτη μέλη αλλά μπορούν μάλλον, λόγω της κλίμακας και των αποτελεσμάτων της δράσης, να επιτευχθούν καλύτερα σε επίπεδο Ένωσης, η Ένωση μπορεί να λάβει μέτρα, σύμφωνα με την αρχή της επικουρικότητας που διατυπώνεται στο άρθρο 5 της Συνθήκης για την Ευρωπαϊκή Ένωση (ΣΕΕ). Σύμφωνα με την αρχή της αναλογικότητας που ορίζεται στη Συνθήκη, η παρούσα απόφαση δεν υπερβαίνει τα αναγκαία για την επίτευξη των ανωτέρω στόχων.

               (10)Η παρούσα απόφαση σέβεται τα θεμελιώδη δικαιώματα και τηρεί τις αρχές που αναγνωρίζονται από τον Χάρτη Θεμελιωδών Δικαιωμάτων της Ευρωπαϊκής Ένωσης.

               (11)Σύμφωνα με τα άρθρα 1 και 2 του Πρωτοκόλλου 21 για τη θέση του Ηνωμένου Βασιλείου και της Ιρλανδίας όσον αφορά τον χώρο ελευθερίας, ασφάλειας και δικαιοσύνης, το οποίο προσαρτάται στη ΣΕΕ και στη ΣΛΕΕ, και με την επιφύλαξη του άρθρου 4 του εν λόγω Πρωτοκόλλου, το Ηνωμένο Βασίλειο δεν συμμετέχει στην έκδοση της παρούσας απόφασης και δεν δεσμεύεται από αυτήν, ούτε υπόκειται στην εφαρμογή της.

               (12)Σύμφωνα με τα άρθρα 1 και 2 του Πρωτοκόλλου 21 για τη θέση του Ηνωμένου Βασιλείου και της Ιρλανδίας όσον αφορά τον χώρο ελευθερίας, ασφάλειας και δικαιοσύνης, το οποίο προσαρτάται στη ΣΕΕ και στη ΣΛΕΕ, και με την επιφύλαξη των άρθρων 4 και 4α του εν λόγω Πρωτοκόλλου, η Ιρλανδία δεν συμμετέχει στην έκδοση της παρούσας απόφασης και δεν δεσμεύεται από αυτήν, ούτε υπόκειται στην εφαρμογή της.

               (13)Σύμφωνα με τα άρθρα 1 και 2 του πρωτοκόλλου αριθ. 22 σχετικά με τη θέση της Δανίας, το οποίο προσαρτάται στη ΣΕΕ και στη ΣΛΕΕ, η Δανία δεν συμμετέχει στην έκδοση της παρούσας απόφασης και δεν δεσμεύεται από αυτήν ούτε υπόκειται στην εφαρμογή της.

               (14)Λόγω του επείγοντος χαρακτήρα της κατάστασης, η παρούσα απόφαση θα πρέπει να αρχίσει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης,

               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

               Άρθρο 1

               Στο άρθρο 4 της απόφασης (ΕΕ) αριθ. 2015/1601, παρεμβάλλεται η ακόλουθη παράγραφος 3α:

                     «3α. Σε σχέση με τη μετεγκατάσταση αιτούντων που αναφέρονται στην παράγραφο 1 στοιχείο γ), η αποδοχή από τα κράτη μέλη στο έδαφός τους Σύριων υπηκόων ευρισκόμενων στην Τουρκία, στο πλαίσιο εθνικού ή πολυμερούς προγράμματος νόμιμης εισδοχής για πρόσωπα που έχουν σαφώς ανάγκη διεθνούς προστασίας, πλην του προγράμματος επανεγκατάστασης που αποτέλεσε αντικείμενο των συμπερασμάτων των αντιπροσώπων των κυβερνήσεων των κρατών μελών που συνήλθαν στο πλαίσιο του Συμβουλίου της 20ης Ιουλίου 2015, οδηγεί σε αντίστοιχη μείωση της υποχρέωσης του οικείου κράτους μέλους.

               Το άρθρο 10 εφαρμόζεται, τηρουμένων των αναλογιών, για κάθε τέτοια νόμιμη εισδοχή η οποία έχει ως συνέπεια τη μείωση της υποχρέωσης μετεγκατάστασης.

               Κάθε μήνα, τα κράτη μέλη υποβάλλουν στην Επιτροπή, για τους σκοπούς της παρούσας παραγράφου, έκθεση σχετικά με τον αριθμό των ατόμων που έγιναν νόμιμα δεκτά  αναφέροντας το είδος του προγράμματος υπό το οποίο πραγματοποιήθηκε η εισδοχή και τον τύπο της νόμιμης εισδοχής που χρησιμοποιήθηκε.»

                Άρθρο 2
               Έναρξη ισχύος

               Η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.

               Βρυξέλλες,

                     Για το Συμβούλιο

                     Ο Πρόεδρος

                     (1)
                  Απόφαση (ΕΕ) 2015/1523 του Συμβουλίου, της 14ης Σεπτεμβρίου 2015, για τη θέσπιση προσωρινών μέτρων στον τομέα της διεθνούς προστασίας υπέρ της Ιταλίας και της Ελλάδας, ΕΕ L 239 της 15.9.2015, σ. 146.

                     (2)
                  Απόφαση (ΕΕ) 2015/1601 του Συμβουλίου, της 22ας Σεπτεμβρίου 2015, για τη θέσπιση προσωρινών μέτρων στον τομέα της διεθνούς προστασίας υπέρ της Ιταλίας και της Ελλάδας, ΕΕ L 248 της 24.9.2015, σ. 80.

                     (3)
                  Καθώς η ροή συνεχίζεται, πάνω από 100.000 μετανάστες, που θα μπορούσαν να εγκλωβιστούν στην Ελλάδα εντός ενός μηνός, σύμφωνα με την Ύπατη Αρμοστεία του ΟΗΕ για τους πρόσφυγες.

                     (4)
                  COM(2016) 165 final.

                     (5)
                  COM(2016) 166 final.

                     (6)
                  C(2015) 3560 final.

                     (7)
                  Η Ουγγαρία δεν συμμετέχει.

                     (8)
                  11130/15: «Συμπεράσματα των αντιπροσώπων των κυβερνήσεων των κρατών μελών, συνελθόντων στο πλαίσιο του Συμβουλίου, σχετικά με την επανεγκατάσταση, μέσω πολυμερών και εθνικών μηχανισμών, 20 000 ατόμων τα οποία χρήζουν σαφώς διεθνούς προστασίας».

                     (9)
                  ΕΕ C της , σ. .

                     (10)
                  Απόφαση (ΕΕ) 2015/1523 του Συμβουλίου, της 14ης Σεπτεμβρίου 2015, για τη θέσπιση προσωρινών μέτρων στον τομέα της διεθνούς προστασίας υπέρ της Ιταλίας και της Ελλάδας, ΕΕ L 239 της 15.9.2015, σ. 146.

                     (11)

                        Απόφαση (ΕΕ) 2015/1601 του Συμβουλίου, της 22ας Σεπτεμβρίου 2015, για τη θέσπιση προσωρινών μέτρων στον τομέα της διεθνούς προστασίας υπέρ της Ιταλίας και της Ελλάδας, ΕΕ L 248 της 24.9.2015, σ. 80.

                     (12)
                  COM(2016)166 final.


               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 31.5.2016
            COM(2016) 351 final
            2016/0162(NLE)
            Πρόταση
            ΑΠΟΦΑΣΗ ΤΟΥ ΣΥΜΒΟΥΛΙΟΥ
            για τον καθορισμό της θέσης που θα υιοθετηθεί εξ ονόματος της Ευρωπαϊκής Ένωσης στο πλαίσιο των σχετικών επιτροπών της Οικονομικής Επιτροπής των Ηνωμένων Εθνών για την Ευρώπη όσον αφορά τις προτάσεις τροποποίησης των κανονισμών ΗΕ αριθ. 9, 11, 13, 13-H, 14, 16, 30, 41, 44, 49, 54, 55, 60, 64, 75, 78, 79, 83, 90, 106, 113, 115, 117, 129 και 134, τις προτάσεις τροποποίησης των παγκόσμιων τεχνικών κανονισμών των ΗΕ 15 και 16, τέσσερις προτάσεις νέου κανονισμού των ΗΕ για τα συστήματα υποβοήθησης πέδησης (BAS), για τον ηλεκτρονικό έλεγχο ευστάθειας (ESC), για τα συστήματα παρακολούθησης της πίεσης των ελαστικών (TPMS) και για την εγκατάσταση ελαστικών, μια πρόταση νέου παγκόσμιου τεχνικού κανονισμού των ΗΕ για τη διαδικασία μέτρησης των εκπομπών για δίκυκλα ή τρίκυκλα μηχανοκίνητα οχήματα και μια πρόταση νέου ειδικού ψηφίσματος αριθ. 2 (S.R.2) για τη βελτίωση της εφαρμογής της παγκόσμιας συμφωνίας του 1998

               ΑΙΤΙΟΛΟΓΙΚΗ ΕΚΘΕΣΗ

               1.ΠΛΑΙΣΙΟ ΤΗΣ ΠΡΟΤΑΣΗΣ

               •Αιτιολόγηση και στόχοι της πρότασης

               Σε διεθνές επίπεδο, η Οικονομική Επιτροπή των Ηνωμένων Εθνών για την Ευρώπη (ΟΕΕ/ΗΕ) καταρτίζει εναρμονισμένες απαιτήσεις με σκοπό, αφενός, να εξαλειφθούν τα τεχνικά εμπόδια στο εμπόριο μηχανοκίνητων οχημάτων μεταξύ των συμβαλλόμενων μερών της αναθεωρημένης συμφωνίας του 1958 και, αφετέρου, να εξασφαλιστεί ότι τα οχήματα αυτά παρέχουν υψηλό επίπεδο ασφάλειας και περιβαλλοντικής προστασίας.

               Σύμφωνα με την απόφαση 97/836/ΕΚ του Συμβουλίου, της 27ης Νοεμβρίου 1997, η Ένωση προσχώρησε στη συμφωνία της Οικονομικής Επιτροπής των Ηνωμένων Εθνών για την Ευρώπη («ΟΕΕ/ΗΕ») σχετικά με την υιοθέτηση ομοιόμορφων τεχνικών προδιαγραφών για τροχοφόρα οχήματα, εξοπλισμό και εξαρτήματα τα οποία δύνανται να τοποθετηθούν ή/και να χρησιμοποιηθούν σε τροχοφόρα οχήματα και τις συνθήκες για την αμοιβαία αναγνώριση των εγκρίσεων που χορηγούνται με βάση τις προδιαγραφές αυτές («αναθεωρημένη συμφωνία του 1958») και, σύμφωνα με την απόφαση 2000/125/ΕΚ του Συμβουλίου, της 31ης Ιανουαρίου 2000, για τη σύναψη συμφωνίας που αφορά την κατάρτιση παγκόσμιων τεχνικών κανονισμών για τα τροχοφόρα οχήματα, τον εξοπλισμό και τα εξαρτήματα που μπορούν να τοποθετούνται ή/και να χρησιμοποιούνται σε τροχοφόρα οχήματα («παράλληλη συμφωνία»), η Ένωση προσχώρησε στην παράλληλη συμφωνία.

               Οι συνεδριάσεις του Παγκόσμιου Φόρουμ για την Εναρμόνιση των Κανονισμών σχετικά με τα Οχήματα (ομάδα εργασίας WP.29 της ΟΕΕ/ΗΕ) πραγματοποιούνται τρεις φορές ετησίως: τον Μάρτιο, τον Ιούνιο και τον Νοέμβριο κάθε ημερολογιακού έτους. Σε κάθε συνεδρίαση εγκρίνονται νέες τροποποιήσεις στους υπάρχοντες κανονισμούς των ΗΕ ή στους παγκόσμιους τεχνικούς κανονισμούς των ΗΕ, ώστε να λαμβάνεται υπόψη η τεχνική πρόοδος. Πριν από κάθε συνεδρίαση της WP.29, οι τροποποιήσεις αυτές εγκρίνονται από μία από τις έξι ομάδες εργασίας (GR) που δραστηριοποιούνται στο πλαίσιο της WP.29.

               Ακολούθως, στη συνεδρίαση της WP.29 πραγματοποιείται η τελική ψηφοφορία για την έγκριση των τροποποιήσεων, των προσθηκών και των διορθωτικών, με την προϋπόθεση ότι υπάρχει απαρτία και ειδική πλειοψηφία μεταξύ των συμβαλλόμενων μερών. Η ΕΕ είναι συμβαλλόμενο μέρος σε δύο συμφωνίες (στις συμφωνίες του 1958 και του 1998) που αφορούν την WP.29. Κάθε φορά καταρτίζεται απόφαση του Συμβουλίου, επονομαζόμενη «μεγάλη απόφαση», που περιέχει τον κατάλογο των κανονισμών, των τροποποιήσεων, των προσθηκών και των διορθωτικών και εξουσιοδοτεί την Επιτροπή να ψηφίσει εξ ονόματος της Ένωσης σε κάθε συνεδρίαση της WP.29.

               Στην παρούσα απόφαση του Συμβουλίου καθορίζεται η θέση της Ένωσης κατά την ψήφιση των τροποποιήσεων, των προσθηκών και των διορθωτικών που θα υποβληθούν για ψηφοφορία στη συνεδρίαση της WP.29 του Iουνίου 2016, η οποία θα πραγματοποιηθεί από τις 20 έως τις 24 Ιουνίου 2016.

               •Συνεκτικότητα με ισχύουσες διατάξεις στον τομέα πολιτικής

               Η παρούσα πρόταση συμπληρώνει και συνάδει πλήρως με την ενωσιακή πολιτική για την εσωτερική αγορά όσον αφορά την αυτοκινητοβιομηχανία.

               Το σύστημα WP.29 ενισχύει τη διεθνή εναρμόνιση των προτύπων για τα οχήματα. Η συμφωνία του 1958 διαδραματίζει βασικό ρόλο για την επίτευξη αυτού του στόχου, δεδομένου ότι οι ενωσιακοί κατασκευαστές μπορούν να εφαρμόζουν κοινή δέσμη κανονισμών έγκρισης τύπου, γνωρίζοντας ότι το προϊόν τους θα αναγνωρίζεται από τα συμβαλλόμενα μέρη ως σύμφωνο με την εθνική τους νομοθεσία. Το σύστημα αυτό έδωσε τη δυνατότητα να καταργηθούν από τον κανονισμό (ΕΚ) αριθ. 661/2009 για τη γενική ασφάλεια των μηχανοκίνητων οχημάτων περισσότερες από 50 οδηγίες της ΕΕ και να αντικατασταθούν από τους αντίστοιχους κανονισμούς που εκπονήθηκαν στο πλαίσιο της συμφωνίας του 1958.

               Παρόμοια προσέγγιση υιοθετήθηκε με την οδηγία 2007/46/ΕΚ η οποία αντικατέστησε τα συστήματα έγκρισης των κρατών μελών με ενωσιακή διαδικασία έγκρισης, θεσπίζοντας εναρμονισμένο πλαίσιο που περιέχει τις διοικητικές διατάξεις και τις γενικές τεχνικές απαιτήσεις για όλα τα νέα οχήματα, τα συστήματα, τα κατασκευαστικά στοιχεία και τις χωριστές τεχνικές μονάδες. Η εν λόγω οδηγία ενσωμάτωσε τους κανονισμούς του ΟΗΕ στο σύστημα έγκρισης τύπου της ΕΕ, είτε ως απαιτήσεις για την έγκριση τύπου είτε ως εναλλακτικές προς την ενωσιακή νομοθεσία απαιτήσεις. Μετά την έκδοση της εν λόγω οδηγίας, οι κανονισμοί των ΗΕ ενσωματώνονται όλο και περισσότερο στην ενωσιακή νομοθεσία στο πλαίσιο της έγκρισης τύπου ΕΕ.

               •Συνεκτικότητα με άλλες πολιτικές της Ένωσης

               Το σύστημα WP.29 συνδέεται με την πολιτική της Ένωσης σχετικά με την ανταγωνιστικότητα, για την οποία η παρούσα πρωτοβουλία έχει θετικό αντίκτυπο. Η πρόταση είναι επίσης σύμφωνη με τις πολιτικές της Ένωσης στους τομείς των μεταφορών και της ενέργειας, που λαμβάνονται δεόντως υπόψη κατά τη διαδικασία για την εκπόνηση και την έγκριση των κανονισμών στο πλαίσιο της συμφωνίας του 1958.

               2.ΝΟΜΙΚΗ ΒΑΣΗ, ΕΠΙΚΟΥΡΙΚΟΤΗΤΑ ΚΑΙ ΑΝΑΛΟΓΙΚΟΤΗΤΑ

               •Νομική βάση

               Η νομική βάση της παρούσας πρότασης είναι το άρθρο 114 σε συνδυασμό με το άρθρο 218 παράγραφος 9 της Συνθήκης για τη λειτουργία της Ευρωπαϊκής Ένωσης.

               •Επικουρικότητα

               Η ψήφιση διεθνών πράξεων, όπως είναι οι προτάσεις κανονισμών των ΗΕ, οι τροποποιήσεις κανονισμών των ΗΕ και τα σχέδια παγκόσμιων τεχνικών κανονισμών, καθώς και η ενσωμάτωσή τους στο ενωσιακό σύστημα έγκρισης τύπου των μηχανοκίνητων οχημάτων, μπορούν να γίνονται μόνο από την Ένωση. Αυτό όχι μόνο εμποδίζει τον κατακερματισμό της εσωτερικής αγοράς, αλλά και εξασφαλίζει ισότιμα πρότυπα υγείας και ασφάλειας σε ολόκληρη την Ένωση. Προσφέρει επίσης πλεονεκτήματα οικονομιών κλίμακας: τα προϊόντα μπορούν να παράγονται για ολόκληρη την αγορά της Ένωσης, ακόμη και για τη διεθνή αγορά, αντί να προσαρμόζονται ώστε να αποκτήσουν την εθνική έγκριση τύπου για κάθε κράτος μέλος χωριστά.

               Ως εκ τούτου, η παρούσα πρόταση είναι σύμφωνη με την αρχή της επικουρικότητας.

               •Αναλογικότητα

                  Η παρούσα απόφαση του Συμβουλίου επιτρέπει στην Επιτροπή να ψηφίσει εξ ονόματος της Ένωσης και είναι το αναλογικό μέσο, σύμφωνα με το άρθρο 5 παράγραφος 1 της απόφασης 97/836/ΕΚ του Συμβουλίου, για τον καθορισμό ενιαίας θέσης της ΕΕ στο πλαίσιο της UNECE σχετικά με την ψηφοφορία επί των εγγράφων εργασίας που προτείνονται στην ημερήσια διάταξη της συνεδρίασης της WP.29. Ως εκ τούτου, η παρούσα πρόταση τηρεί την αρχή της αναλογικότητας, επειδή δεν υπερβαίνει αυτό που είναι αναγκαίο για να εξασφαλιστεί η ορθή λειτουργία της εσωτερικής αγοράς, με την ταυτόχρονη παροχή υψηλού επιπέδου δημόσιας ασφάλειας και προστασίας.

               •Επιλογή του νομικού μέσου

               Το άρθρο 218 παράγραφος 9 της ΣΛΕΕ απαιτεί τη λήψη απόφασης του Συμβουλίου για τον καθορισμό των θέσεων που υιοθετούνται εξ ονόματος της Ένωσης σε όργανο το οποίο έχει συσταθεί με διεθνή συμφωνία.

               3.ΑΠΟΤΕΛΕΣΜΑΤΑ ΤΩΝ ΕΚ ΤΩΝ ΥΣΤΕΡΩΝ ΑΞΙΟΛΟΓΗΣΕΩΝ, ΔΙΑΒΟΥΛΕΥΣΕΙΣ ΜΕ ΤΑ ΕΝΔΙΑΦΕΡΟΜΕΝΑ ΜΕΡΗ ΚΑΙ ΕΚΤΙΜΗΣΕΙΣ ΤΟΥ ΑΝΤΙΚΤΥΠΟΥ

               •Εκ των υστέρων αξιολογήσεις / έλεγχοι καταλληλότητας ισχύουσας νομοθεσίας

               Άνευ αντικειμένου.

               •Διαβουλεύσεις με τα ενδιαφερόμενα μέρη

               Άνευ αντικειμένου.

               •Συλλογή και χρήση εμπειρογνωμοσύνης

               Δεν είναι σημαντικό να ζητηθεί εξωτερική εμπειρογνωμοσύνη στην περίπτωση της παρούσας πρότασης. Ωστόσο, η εξωτερική εμπειρογνωμοσύνη εξετάστηκε από την τεχνική επιτροπή για τα μηχανοκίνητα οχήματα.

               •Εκτίμηση του αντικτύπου

               Η παρούσα πρόταση δεν μπορεί να αποτελέσει αντικείμενο εκτίμησης αντικτύπου επειδή δεν είναι νομοθετικής φύσης και δεν υπάρχουν εναλλακτικές επιλογές ή δυνατότητες πολιτικής.

               •Καταλληλότητα του κανονιστικού πλαισίου και απλούστευση

               Όσον αφορά τη διοικητική επιβάρυνση, η πρωτοβουλία δεν έχει επιπτώσεις, δεδομένου ότι οι παραπομπές στις τροποποιήσεις που προσαρτώνται στη «μεγάλη απόφαση» δεν θα θεσπίσουν νέες υποχρεώσεις υποβολής έκθεσης ή άλλες διοικητικές υποχρεώσεις για τις επιχειρήσεις, συμπεριλαμβανομένων των ΜΜΕ. Αντιθέτως, στόχος είναι η μείωση του διοικητικού φόρτου, επειδή η εφαρμογή των εναρμονισμένων απαιτήσεων σε παγκόσμιο επίπεδο επιτρέπει στους κατασκευαστές να υποβάλουν τεκμηρίωση έγκρισης των συστημάτων και των κατασκευαστικών στοιχείων όχι μόνο στην ΕΕ αλλά και στις εξαγωγικές αγορές των συμβαλλόμενων μερών στη συμφωνία του 1958 που βρίσκονται εκτός της ΕΕ.

               Η πρόταση έχει πολύ θετικές συνέπειες για την ανταγωνιστικότητα της αυτοκινητοβιομηχανίας της ΕΕ και το διεθνές εμπόριο. Η αποδοχή διεθνώς εναρμονισμένων κανονισμών οχημάτων από τους εμπορικούς εταίρους της ΕΕ αναγνωρίζεται ως ο καλύτερος τρόπος για την άρση των μη δασμολογικών φραγμών στο εμπόριο και το άνοιγμα ή τη διεύρυνση της πρόσβασης στην αγορά για τις επιχειρήσεις της αυτοκινητοβιομηχανίας της ΕΕ.

               •Θεμελιώδη δικαιώματα

               Η πρόταση δεν έχει επιπτώσεις στην προστασία των θεμελιωδών δικαιωμάτων.

               4.ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ

               Η παρούσα πρωτοβουλία δεν έχει καμία δημοσιονομική επίπτωση.

               5.ΛΟΙΠΑ ΣΤΟΙΧΕΙΑ

               •Σχέδια εφαρμογής και παρακολούθηση, αξιολόγηση και ρυθμίσεις περί υποβολής εκθέσεων

               Άνευ αντικειμένου.

               •Επεξηγηματικά έγγραφα (για οδηγίες)

               Άνευ αντικειμένου

               •Αναλυτική επεξήγηση των επιμέρους διατάξεων της πρότασης

               Η πρόταση καθορίζει την θέση της Ένωσης στην ψηφοφορία

               τροποποιήσεων στους κανονισμούς των ΗΕ αριθ. 9, 11, 13, 13-H, 14, 16, 30, 41, 44, 49, 54, 55, 60, 64, 75, 78, 79, 83, 90, 106, 113, 115, 117, 129 και 134·

               προτάσεων για τροποποιήσεις στους παγκόσμιους τεχνικούς κανονισμούς των ΗΕ 15 και 16·

               τεσσάρων προτάσεων νέου κανονισμού των ΗΕ για συστήματα υποβοήθησης πέδησης (BAS), ηλεκτρονικό έλεγχο ευστάθειας (ESC), συστήματα παρακολούθησης της πίεσης των ελαστικών (TPMS), και εγκατάσταση ελαστικών·

               μιας πρότασης για νέο παγκόσμιο τεχνικό κανονισμό των ΗΕ σχετικά με τη διαδικασία μέτρησης για δίκυκλα ή τρίκυκλα μηχανοκίνητα οχήματα όσον αφορά τον στροφαλοθάλαμο και τις εκπεμπόμενες αναθυμιάσεις· και

               μιας πρότασης για νέο ειδικό ψήφισμα αριθ. 2 (S.R.2) που αφορά βελτιώσεις στην εφαρμογή της παγκόσμιας συμφωνίας του 1998.

               2016/0162 (NLE)

               Πρόταση

               ΑΠΟΦΑΣΗ ΤΟΥ ΣΥΜΒΟΥΛΙΟΥ

               για τον καθορισμό της θέσης που θα υιοθετηθεί εξ ονόματος της Ευρωπαϊκής Ένωσης στο πλαίσιο των σχετικών επιτροπών της Οικονομικής Επιτροπής των Ηνωμένων Εθνών για την Ευρώπη όσον αφορά τις προτάσεις τροποποίησης των κανονισμών ΗΕ αριθ. 9, 11, 13, 13-H, 14, 16, 30, 41, 44, 49, 54, 55, 60, 64, 75, 78, 79, 83, 90, 106, 113, 115, 117, 129 και 134, τις προτάσεις τροποποίησης των παγκόσμιων τεχνικών κανονισμών των ΗΕ 15 και 16, τέσσερις προτάσεις νέου κανονισμού των ΗΕ για τα συστήματα υποβοήθησης πέδησης (BAS), για τον ηλεκτρονικό έλεγχο ευστάθειας (ESC), για τα συστήματα παρακολούθησης της πίεσης των ελαστικών (TPMS) και για την εγκατάσταση ελαστικών, μια πρόταση νέου παγκόσμιου τεχνικού κανονισμού των ΗΕ για τη διαδικασία μέτρησης των εκπομπών για δίκυκλα ή τρίκυκλα μηχανοκίνητα οχήματα και μια πρόταση νέου ειδικού ψηφίσματος αριθ. 2 (S.R.2) για τη βελτίωση της εφαρμογής της παγκόσμιας συμφωνίας του 1998

               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 114 σε συνδυασμό με το άρθρο 218 παράγραφος 9,

               Έχοντας υπόψη την πρόταση της Ευρωπαϊκής Επιτροπής,

               Εκτιμώντας τα ακόλουθα:

               (1)Σύμφωνα με την απόφαση 97/836/ΕΚ του Συμβουλίου
                  1
               , η Ένωση προσχώρησε στη συμφωνία της Οικονομικής Επιτροπής των Ηνωμένων Εθνών για την Ευρώπη (ΟΕΕ/ΗΕ) σχετικά με την υιοθέτηση ομοιόμορφων τεχνικών προδιαγραφών για τροχοφόρα οχήματα, εξοπλισμό και εξαρτήματα, τα οποία δύνανται να τοποθετηθούν ή/και να χρησιμοποιηθούν σε τροχοφόρα οχήματα και τις συνθήκες για την αμοιβαία αναγνώριση των εγκρίσεων που χορηγούνται με βάση τις προδιαγραφές αυτές («αναθεωρημένη συμφωνία του 1958»).

               (2)Σύμφωνα με την απόφαση 2000/125/ΕΚ του Συμβουλίου
                  2
               , η Ένωση προσχώρησε στη συμφωνία για την κατάρτιση παγκόσμιων τεχνικών κανονισμών για τα τροχοφόρα οχήματα, τον εξοπλισμό και τα εξαρτήματα που μπορούν να τοποθετούνται ή/και να χρησιμοποιούνται σε τροχοφόρα οχήματα («παράλληλη συμφωνία»).

               (3)Η οδηγία 2007/46/ΕΚ του Ευρωπαϊκού Κοινοβουλίου και του Συμβουλίου
                  3
                αντικατέστησε τα συστήματα έγκρισης των κρατών μελών με ενωσιακή διαδικασία έγκρισης, θεσπίζοντας εναρμονισμένο πλαίσιο που περιέχει τις διοικητικές διατάξεις και τις γενικές τεχνικές απαιτήσεις για όλα τα νέα οχήματα, τα συστήματα, τα κατασκευαστικά στοιχεία και τις χωριστές τεχνικές μονάδες. Η εν λόγω οδηγία ενσωμάτωσε τους κανονισμούς του ΟΗΕ στο σύστημα έγκρισης τύπου της ΕΕ, είτε ως απαιτήσεις για την έγκριση τύπου είτε ως εναλλακτικές προς την ενωσιακή νομοθεσία απαιτήσεις. Μετά την έκδοση της εν λόγω οδηγίας, οι κανονισμοί των ΗΕ ενσωματώνονται όλο και περισσότερο στην ενωσιακή νομοθεσία στο πλαίσιο της έγκρισης τύπου ΕΕ.

               (4)Βάσει της εμπειρίας και των τεχνικών εξελίξεων, οι απαιτήσεις σχετικά με ορισμένα στοιχεία ή χαρακτηριστικά που καλύπτονται από τους κανονισμούς των ΗΕ αριθ. 9, 11, 13, 14, 16, 30, 41, 44, 49, 54, 55, 60, 64, 75, 78, 79, 83, 90, 106, 113, 115, 117, 129 και 134 καθώς και από τους παγκόσμιους τεχνικούς κανονισμούς αριθ. 15 και 16 θα πρέπει να προσαρμοστούν στην τεχνική πρόδο.

               (5)Θα πρέπει να εκδοθούν τέσσερις νέοι κανονισμοί των ΗΕ ώστε να διασφαλιστούν ενιαίες διατάξεις σχετικά με την έγκριση των συστημάτων υποβοήθησης πέδησης (BAS), του ηλεκτρονικού ελέγχου ευστάθειας (ESC), των συστημάτων παρακολούθησης της πίεσης των ελαστικών (TPMS) και της εγκατάστασης ελαστικών.

               (6)Θα πρέπει να εκδοθεί νέος παγκόσμιος κανονισμός των ΗΕ ώστε να διασφαλιστούν ενιαίες διατάξεις σχετικά με τη διαδικασία μέτρησης για δίκυκλα ή τρίκυκλα μηχανοκίνητα οχήματα όσον αφορά ορισμένα είδη εκπομπών.

               (7)Θα πρέπει να εκδοθεί νέο ειδικό ψήφισμα αριθ. 2 (S.R.2) ώστε να βελτιωθεί η εφαρμογή της παγκόσμιας συμφωνίας του 1998.

               (8)Επομένως, είναι αναγκαίο να καθοριστεί η θέση που θα υιοθετηθεί εξ ονόματος της Ένωσης στο πλαίσιο της διοικητικής επιτροπής της αναθεωρημένης συμφωνίας του 1958 και της εκτελεστικής επιτροπής της παράλληλης συμφωνίας, όσον αφορά την έγκριση των εν λόγω πράξεων των ΗΕ,

               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

               Άρθρο 1

               Η θέση που πρέπει να υιοθετηθεί εξ ονόματος της Ένωσης στο πλαίσιο της διοικητικής επιτροπής της αναθεωρημένης συμφωνίας του 1958 και της εκτελεστικής επιτροπής της παράλληλης συμφωνίας κατά την περίοδο από τις 20 έως τις 24 Ιουνίου 2016 είναι να υπερψηφιστούν οι προτάσεις που παρατίθενται στο παράρτημα της παρούσας απόφασης.

               Άρθρο 2

               Η παρούσα απόφαση αρχίζει να ισχύει την ημερομηνία της έκδοσής της.

               Βρυξέλλες,

                     Για το Συμβούλιο

                     Ο Πρόεδρος

                     (1)
                  Απόφαση 97/836/EK του Συμβουλίου, της 27ης Νοεμβρίου 1997, με σκοπό την προσχώρηση της Ευρωπαϊκής Κοινότητας στη συμφωνία της Οικονομικής Επιτροπής των Ηνωμένων Εθνών για την Ευρώπη σχετικά με την υιοθέτηση ομοιόμορφων τεχνικών προδιαγραφών για τροχοφόρα οχήματα, εξοπλισμό και εξαρτήματα τα οποία δύνανται να τοποθετηθούν ή/και να χρησιμοποιηθούν σε τροχοφόρα οχήματα και τις συνθήκες για την αμοιβαία αναγνώριση των εγκρίσεων που χορηγούνται με βάση τις προδιαγραφές αυτές («αναθεωρημένη συμφωνία 1958») (ΕΕ L 346 της 17.12.1997, σ. 78).

                     (2)
                  Απόφαση 2000/125/ΕΚ του Συμβουλίου, της 31ης Ιανουαρίου 2000, για τη σύναψη συμφωνίας που αφορά την κατάρτιση παγκόσμιων τεχνικών κανονισμών για τα τροχοφόρα οχήματα, τον εξοπλισμό και τα εξαρτήματα που μπορούν να τοποθετούνται ή/και να χρησιμοποιούνται σε τροχοφόρα οχήματα («παράλληλη συμφωνία») (ΕΕ L 35 της 10.2.2000, σ. 12).

                     (3)
                  Οδηγία 2007/46/ΕΚ του Ευρωπαϊκού Κοινοβουλίου και του Συμβουλίου, της 5ης Σεπτεμβρίου 2007, για τη θέσπιση πλαισίου για την έγκριση των μηχανοκίνητων οχημάτων και των ρυμουλκουμένων τους, και των συστημάτων, κατασκευαστικών στοιχείων και χωριστών τεχνικών μονάδων που προορίζονται για τα οχήματα αυτά (οδηγία-πλαίσιο) (ΕΕ L 263 της 9.10.2007, σ. 1).

    ---documentbreak---

               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 31.5.2016
            COM(2016) 351 final
            ΠΑΡΑΡΤΗΜΑ
            της
            Πρότασης απόφασης του Συμβουλίου
            για τον καθορισμό της θέσης που θα υιοθετηθεί εξ ονόματος της Ευρωπαϊκής Ένωσης στο πλαίσιο των σχετικών επιτροπών της Οικονομικής Επιτροπής των Ηνωμένων Εθνών για την Ευρώπη όσον αφορά τις προτάσεις τροποποίησης των κανονισμών ΗΕ αριθ. 9, 11, 13, 13-H, 14, 16, 30, 41, 44, 49, 54, 55, 60, 64, 75, 78, 79, 83, 90, 106, 113, 115, 117, 129 και 134, τις προτάσεις τροποποίησης των παγκόσμιων τεχνικών κανονισμών των ΗΕ 15 και 16, τέσσερις προτάσεις νέου κανονισμού των ΗΕ για τα συστήματα υποβοήθησης πέδησης (BAS), για τον ηλεκτρονικό έλεγχο ευστάθειας (ESC), για τα συστήματα παρακολούθησης της πίεσης των ελαστικών (TPMS) και για την εγκατάσταση ελαστικών, μια πρόταση νέου παγκόσμιου τεχνικού κανονισμού των ΗΕ για τη διαδικασία μέτρησης των εκπομπών για δίκυκλα ή τρίκυκλα μηχανοκίνητα οχήματα και μια πρόταση νέου ειδικού ψηφίσματος αριθ. 2 (S.R.2) για τη βελτίωση της εφαρμογής της παγκόσμιας συμφωνίας του 1998

               ΠΑΡΑΡΤΗΜΑ

                        Τίτλος του θέματος της ημερήσιας διάταξης

                        Έγγραφο αναφοράς

                        Πρόταση προσθήκης 2 στη σειρά τροποποιήσεων 07 του κανονισμού αριθ. 9 των ΗΕ (θόρυβος τρίκυκλων οχημάτων)

                        ECE/TRANS/WP.29/2016/45

                        Πρόταση προσθήκης 4 στη σειρά 03 των τροποποιήσεων του κανονισμού αριθ. 11 των ΗΕ (Μάνδαλα και γιγγλυμοί θυρών)

                        ECE/TRANS/WP.29/2016/33

                        Πρόταση προσθήκης 1 στη σειρά 04 των τροποποιήσεων του κανονισμού αριθ. 11 των ΗΕ (Μάνδαλα και γιγγλυμοί θυρών)

                        ECE/TRANS/WP.29/2016/34

                        Πρόταση προσθήκης 14 στη σειρά τροποποιήσεων 11 του κανονισμού αριθ. 13 των ΗΕ (Πέδηση βαρέων οχημάτων)

                        ECE/TRANS/WP.29/2016/49

                        Πρόταση για τη σειρά τροποποιήσεων 01 του κανονισμού αριθ. 13 των ΗΕ (Εκπομπές οχημάτων κατηγορίας M1 και N1)

                        ECE/TRANS/WP.29/2016/50

                        Πρόταση προσθήκης 7 στη σειρά 07 των τροποποιήσεων του κανονισμού αριθ. 14 των ΗΕ (Μάνδαλα και γιγγλυμοί θυρών)

                        ECE/TRANS/WP.29/2016/35

                        Πρόταση προσθήκης 7 στη σειρά 06 των τροποποιήσεων του κανονισμού αριθ. 16 των ΗΕ (Ζώνες ασφαλείας,ISOFIX και i-Size)

                        ECE/TRANS/WP.29/2016/36

                        Πρόταση προσθήκης 18 στη σειρά 02 των τροποποιήσεων του κανονισμού αριθ. 30 των ΗΕ (Επίσωτρα για επιβατικά οχήματα και τα ρυμουλκούμενά τους)

                        ECE/TRANS/WP.29/2016/51

                        Πρόταση προσθήκης 5 στη σειρά τροποποιήσεων 04 του κανονισμού αριθ. 41 των ΗΕ (Εκπομπές θορύβου από μοτοσικλέτες)

                        ECE/TRANS/WP.29/2016/46

                        Πρόταση προσθήκης 11 στη σειρά τροποποιήσεων 04 του κανονισμού αριθ. 44 των ΗΕ (Συστήματα συγκράτησης παιδιών)

                        ECE/TRANS/WP.29/2016/37

                        Πρόταση προσθήκης 8 στη σειρά τροποποιήσεων 05 του κανονισμού αριθ. 49 [Εκπομπές από κινητήρες ανάφλεξης με συμπίεση και επιβαλλόμενης ανάφλεξης (κινητήρες φυσικού αερίου και υγραερίου)]

                        ECE/TRANS/WP.29/2016/40

                        Πρόταση προσθήκης 4 στη σειρά τροποποιήσεων 06 του κανονισμού αριθ. 49 των ΗΕ [Εκπομπές από κινητήρες ανάφλεξης με συμπίεση και επιβαλλόμενης ανάφλεξης (κινητήρες φυσικού αερίου και υγραερίου)]

                        ECE/TRANS/WP.29/2016/41

                        Πρόταση προσθήκης 21 στη σειρά 01 των τροποποιήσεων του κανονισμού αριθ. 54 των ΗΕ (Επίσωτρα για επιβατικά οχήματα και τα ρυμουλκούμενά τους)

                        ECE/TRANS/WP.29/2016/52

                        Πρόταση προσθήκης 6 στη σειρά τροποποιήσεων 01 του κανονισμού αριθ. 55 των ΗΕ (Μηχανικές ζεύξεις)

                        ECE/TRANS/WP.29/2016/53

                        Πρόταση προσθήκης 5 του κανονισμού αριθ. 60 των ΗΕ [Χειριστήρια χρησιμοποιούμενα από τον οδηγό (μοτοποδήλατα/μοτοσικλέτες)]

                        ECE/TRANS/WP.29/2016/27

                        Πρόταση για νέα σειρά τροποποιήσεων 03 του κανονισμού αριθ. 64 των ΗΕ (Εφεδρική μονάδα προσωρινής χρήσης, ελαστικά τύπου «run flat», σύστημα τύπου «run flat» και σύστημα παρακολούθησης της πίεσης των ελαστικών)

                        ECE/TRANS/WP.29/2016/54

                        Πρόταση προσθήκης 16 στον κανονισμό αριθ. 75 των ΗΕ (Ελαστικά για οχήματα κατηγορίας L)

                        ECE/TRANS/WP.29/2016/55

                        Πρόταση προσθήκης 3 στη σειρά τροποποιήσεων 03 του κανονισμού των ΗΕ αριθ. 78 [Σύστημα πέδησης (οχήματα κατηγορίας L)]

                        ECE/TRANS/WP.29/2016/56

                        και WP.29-169-03

                        Πρόταση προσθήκης 5 στη σειρά τροποποιήσεων 01 του κανονισμού αριθ. 79 των ΗΕ (Μηχανισμός διεύθυνσης)

                        ECE/TRANS/WP.29/2016/57

                        Πρόταση προσθήκης 7 στη σειρά τροποποιήσεων 06 του κανονισμού αριθ. 83 των ΗΕ (Εκπομπές οχημάτων κατηγορίας M1 και N1)

                        ECE/TRANS/WP.29/2016/42

                        Πρόταση προσθήκης 3 στη σειρά τροποποιήσεων 07 του κανονισμού αριθ. 83 των ΗΕ (Εκπομπές οχημάτων κατηγορίας M1 και N1)

                        ECE/TRANS/WP.29/2016/43

                        Πρόταση προσθήκης 3 στη σειρά τροποποιήσεων 02 του κανονισμού αριθ. 90 των ΗΕ (Αντικατάσταση εξαρτημάτων πέδησης)

                        ECE/TRANS/WP.29/2016/58

                        Πρόταση προσθήκης 14 στον κανονισμό αριθ. 106 των ΗΕ (Ελαστικά για γεωργικά οχήματα)

                        ECE/TRANS/WP.29/2016/59

                        Πρόταση προσθήκης 6 στη σειρά τροποποιήσεων 01 του κανονισμού αριθ. 113 των ΗΕ (Προβολείς που εκπέμπουν συμμετρική δέσμη φώτων διασταύρωσης)

                        ECE/TRANS/WP.29/2016/74

                        Πρόταση προσθήκης 7 στον κανονισμό αριθ. 115 των ΗΕ (Συστήματα εκ των υστέρων εξοπλισμού με αέριο LPG και CNG)

                        ECE/TRANS/WP.29/2016/44

                        Πρόταση προσθήκης 9 στη σειρά τροποποιήσεων 02 του κανονισμού αριθ. 117 (Ελαστικά: αντίσταση κύλισης, θόρυβος κύλισης και πρόσφυση σε υγρό οδόστρωμα)

                        ECE/TRANS/WP.29/2016/60

                        Πρόταση για νέα σειρά τροποποιήσεων 01 στον κανονισμό αριθ. 129 των ΗΕ [Ενισχυμένα συστήματα συγκράτησης παιδιών(ECRS)]

                        ECE/TRANS/WP.29/2016/38

                        Πρόταση προσθήκης 2 στην προσθήκη 2 του κανονισμού αριθ. [134] των ΗΕ [Οχήματα υδρογόνου και κυψελών καυσίμου (HFCV)]

                        ECE/TRANS/WP.29/2016/39

                        Πρόταση για νέο κανονισμό των ΗΕ για τα συστήματα υποβοήθησης πέδησης (BAS)

                        ECE/TRANS/WP.29/2016/61

                        Πρόταση για νέο κανονισμό των ΗΕ για σύστημα ηλεκτρονικού ελέγχου ευστάθειας (ESC).

                        ECE/TRANS/WP.29/2016/62

                        Πρόταση για νέο κανονισμό των ΗΕ για τα συστήματα παρακολούθησης της πίεσης των ελαστικών (TPMS)

                        ECE/TRANS/WP.29/2016/63

                        Πρόταση για νέο κανονισμό των ΗΕ για την εγκατάσταση ελαστικών

                        ECE/TRANS/WP.29/2016/64

                        Πρόταση για την τροποποίηση 1 του παγκόσμιου τεχνικού κανονισμού (UN GTR) αριθ. 15 [παγκοσμίως εναρμονισμένες δοκιμές για ελαφρά οχήματα (WLTP)]

                        ECE/TRANS/WP.29/2016/68

                        Πρόταση για την τροποποίηση 1 του παγκόσμιου τεχνικού κανονισμού (UN GTR) αριθ. 16 (Ελαστικά)

                        ECE/TRANS/WP.29/2016/70

                        Πρόταση για νέο ειδικό ψήφισμα No. 2 (S.R.2) - βελτίωση της εφαρμογής της παγκόσμιας συμφωνίας του 1998

                        ECE/TRANS/WP.29/2016/65

                        Πρόταση για παγκόσμιο τεχνικό κανονισμό (UN GTR) σχετικά με τη διαδικασία μέτρησης δίκυκλών ή τρίκυκλων οχημάτων εξοπλισμένα με μηχανές εσωτερικής καύσης όσον αφορά τον στροφαλοθάλαμο και τις εκπεμπόμενες αναθυμιάσεις.

                        ECE/TRANS/WP.29/2016/66


Σημαντική ανακοίνωση νομικού περιεχομένου

|

52008PC0631

Πρόταση Απόφαση του Συμβουλίου για τις χρηματοδοτικές συνεισφορές που πρέπει να καταβάλουν τα κράτη μέλη για τη χρηματοδότηση του Ευρωπαϊκού Ταμείου Ανάπτυξης για το 2009 και το 2010  /* COM/2008/0631 τελικό */

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 10.10.2008COM(2008) 631 τελικόΠρότασηΑΠΟΦΑΣΗ ΤΟΥ ΣΥΜΒΟΥΛΙΟΥγια τις χρηματοδοτικές συνεισφορές που πρέπει να καταβάλουν τα κράτη μέλη για τη χρηματοδότηση του Ευρωπαϊκού Ταμείου Ανάπτυξης για το 2009 και το 2010(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗΗ εσωτερική συμφωνία και ο δημοσιονομικός κανονισμός του 10ου ΕΤΑ (ΔΚ) προβλέπουν νέα διαδικασία για τις προσκλήσεις για τις συνεισφορές που καταβάλλουν τα κράτη μέλη για τη χρηματοδότηση του ΕΤΑ. Σύμφωνα με το άρθρο 157 του ΔΚ, η νέα αυτή διαδικασία εφαρμόζεται στην πράξη για πρώτη φορά στο πλαίσιο των συνεισφορών του οικονομικού έτους 2009.Σύμφωνα με το άρθρο 57 παράγραφος 2 του ΔΚ, η παρούσα πρόταση αφορά:-  το ανώτατο όριο του ετήσιου ποσού των συνεισφορών για το οικονομικό έτος 2010.-  το ετήσιο ποσό των συνεισφορών για το οικονομικό έτος 2009, και-  το ποσό της πρώτης δόσης των συνεισφορών για το οικονομικό έτος 2009.Σύμφωνα με το άρθρο 57 παράγραφος 7 του ΔΚ, για καθένα από αυτά τα ποσά καθορίζεται το ποσό που διαχειρίζεται η Επιτροπή και το ποσό που διαχειρίζεται η ΕΤΕπ.Σύμφωνα με το άρθρο 145 του ΔΚ, η ΕΤΕπ ανακοίνωσε στην Επιτροπή τις ενημερωμένες προβλέψεις της για τις αναλήψεις υποχρεώσεων και τις πληρωμές για τα μέσα των οποίων ασκεί τη διαχείριση.Σύμφωνα με το άρθρο 57 παράγραφος 2 του ΔΚ, το Συμβούλιο πρέπει να αποφασίσει γι’ αυτή την πρόταση έως τις 15 Νοεμβρίου 2008 και τα κράτη μέλη πρέπει να καταβάλουν την πρώτη δόση της συνεισφοράς το αργότερο έως την 21η Ιανουαρίου 2009.Το άρθρο 58 παράγραφος 2 του ΔΚ ορίζει ότι οι προσκλήσεις για την καταβολή συνεισφορών πρέπει να χρησιμοποιούν πρώτα τα ποσά που προβλέπονται στα προηγούμενα ΕΤΑ, το ένα μετά το άλλο. Συνεπώς οι προσκλήσεις που αποτελούν αντικείμενο της παρούσας πρότασης αφορούν τα ποσά του 9ου ΕΤΑ.Τέλος, υπενθυμίζεται ότι το άρθρο 60 παράγραφος 1 του ΔΚ ορίζει ότι, σε περίπτωση που οι δόσεις των οφειλόμενων συνεισφορών δεν καταβληθούν εντός των καθορισμένων προθεσμιών, το εκάστοτε κράτος οφείλει τόκους επί του μη καταβληθέντος ποσού, σύμφωνα με τις λεπτομέρειες που καθορίζονται στο ίδιο άρθρο.ΠρότασηΑΠΟΦΑΣΗ ΤΟΥ ΣΥΜΒΟΥΛΙΟΥγια τις χρηματοδοτικές συνεισφορές που πρέπει να καταβάλουν τα κράτη μέλη για τη χρηματοδότηση του Ευρωπαϊκού Ταμείου Ανάπτυξης για το 2009 και το 2010ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την εσωτερική συμφωνία μεταξύ των εκπροσώπων των κυβερνήσεων των κρατών μελών, που συνήλθαν στο πλαίσιο του Συμβουλίου, σχετικά με τη χρηματοδότηση και τη διαχείριση των ενισχύσεων της Κοινότητας στο πλαίσιο του χρηματοδοτικού πρωτοκόλλου της συμφωνίας εταιρικής σχέσης μεταξύ των κρατών της Αφρικής, της Καραϊβικής και του Ειρηνικού και της Ευρωπαϊκής Κοινότητας και των κρατών μελών της, η οποία υπεγράφη στο Κοτονού (Μπενίν), στις 23 Ιουνίου 2000, καθώς και με τη χορήγηση χρηματοδοτικής βοήθειας στις υπερπόντιες χώρες και εδάφη στα οποία εφαρμόζονται οι διατάξεις του τέταρτου μέρους της συνθήκης ΕΚ[1], και ιδίως το άρθρο 10 παράγραφος 1,την εσωτερική συμφωνία μεταξύ των αντιπροσώπων των κυβερνήσεων των κρατών μελών, που συνήλθαν στο πλαίσιο του Συμβουλίου, για τη χρηματοδότηση των ενισχύσεων της Κοινότητας βάσει του πολυετούς δημοσιονομικού πλαισίου για την περίοδο 2008-2013 σύμφωνα με τη συμφωνία εταιρικής σχέσης ΑΚΕ-ΕΚ και με τη χορήγηση της χρηματοδοτικής βοήθειας στις υπερπόντιες χώρες και εδάφη στα οποία εφαρμόζονται οι διατάξεις του τέταρτου μέρους της συνθήκης ΕΚ[2], και ιδίως το άρθρο 7,τον δημοσιονομικό κανονισμό της 18ης Φεβρουαρίου 2008, που εφαρμόζεται στο 10ο Ευρωπαϊκό Ταμείο Ανάπτυξης[3], στο εξής δημοσιονομικός κανονισμός του 10ου ΕΤΑ, και ιδίως τα άρθρα 57 και 58 παράγραφος 2,την πρόταση της Επιτροπής[4],Εκτιμώντας τα ακόλουθα:(1) Το άρθρο 58 παράγραφος 2 του δημοσιονομικού κανονισμού του 10ου ΕΤΑ ορίζει ότι οι προσκλήσεις για καταβολή συνεισφορών πρέπει να χρησιμοποιούν καταρχήν τα ποσά που προβλέπονται στα προηγούμενα ΕΤΑ. Συνεπώς, πρέπει να γίνει πρόσκληση για ποσά του 9ου ΕΤΑ βάσει του άρθρου 10 παράγραφος 1 της εσωτερικής συμφωνίας του 9ου ΕΤΑ.(2) Εντούτοις, το άρθρο 157 του δημοσιονομικού κανονισμού του 10ου ΕΤΑ ορίζει ότι η διαδικασία που προβλέπεται στα άρθρα του 57 έως 61 εφαρμόζεται για πρώτη φορά για το οικονομικό έτος 2009. Σύμφωνα με αυτή τη διαδικασία, η Επιτροπή υποβάλλει, στις 15 Οκτωβρίου 2008, πρόταση που αφορά (α) το ανώτατο όριο του ετήσιου ποσού των συνεισφορών για το οικονομικό έτος 2010, (β) το ετήσιο ποσό των συνεισφορών για το οικονομικό έτος 2009 και (γ) το ποσό της πρώτης δόσης των συνεισφορών για το οικονομικό έτος 2009. Το Συμβούλιο αποφασίζει γι’ αυτή την πρόταση έως τις 15 Νοεμβρίου 2008 και τα κράτη μέλη καταβάλλουν την πρώτη δόση των συνεισφορών για το οικονομικό έτος 2009 το αργότερο στις 21 Ιανουαρίου 2009.(3) Σύμφωνα με το άρθρο 145 πρώτο εδάφιο του δημοσιονομικού κανονισμού του 10ου ΕΤΑ, η Ευρωπαϊκή Τράπεζα Επενδύσεων ανακοίνωσε στην Επιτροπή τις ενημερωμένες προβλέψεις των αναλήψεων υποχρεώσεων και των πληρωμών για τα μέσα των οποίων ασκεί τη διαχείριση.ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Το ανώτατο όριο του ετήσιου ποσού των συνεισφορών για το οικονομικό έτος 2010 καθορίζεται σε 3.500.000.000 ευρώ για την Επιτροπή και σε 280.000.000 ευρώ για την Ευρωπαϊκή Τράπεζα Επενδύσεων.Άρθρο 2Το ετήσιο ποσό των συνεισφορών για το οικονομικό έτος 2009 καθορίζεται σε 3.300.000.000 ευρώ για την Επιτροπή και σε 200.000.000 ευρώ για την Ευρωπαϊκή Τράπεζα Επενδύσεων.Άρθρο 3Οι συνεισφορές τις οποίες καταβάλλουν τα κράτη μέλη στην Επιτροπή και στην Ευρωπαϊκή Τράπεζα Επενδύσεων στο πλαίσιο της πρώτης δόσης 2009 καθορίζονται στον πίνακα του παραρτήματος.Άρθρο 4Η παρούσα απόφαση εφαρμόζεται από την ημερομηνία της έγκρισής της.Άρθρο 5Η παρούσα απόφαση απευθύνεται στα κράτη μέλη που συνεισφέρουν στο 10ο ΕΤΑ.Βρυξέλλες,Για το ΣυμβούλιοΟ ΠρόεδροςΠΑΡΑΡΤΗΜΑΠρώτη δόση των συνεισφορών για το 2009 (σε ευρώ)Κράτος μέλος | στην Ευρωπαϊκή Τράπεζα Επενδύσεων | στην Επιτροπή |ΓΕΡΜΑΝΙΑ | 16.352.000 | 408.800.000 |ΒΕΛΓΙΟ | 2.744.000 | 68.600.000 |ΔΑΝΙΑ | 1.498.000 | 37.450.000 |ΙΣΠΑΝΙΑ | 4.088.000 | 102.200.000 |ΓΑΛΛΙΑ | 17.010.000 | 425.250.000 |ΕΛΛΑΔΑ | 875.000 | 21.875.000 |ΙΡΛΑΝΔΙΑ | 434.000 | 10.850.000 |ΙΤΑΛΙΑ | 8.778.000 | 219.450.000 |ΛΟΥΞΕΜΒΟΥΡΓΟ | 203.000 | 5.075.000 |ΚΑΤΩ ΧΩΡΕΣ | 3.654.000 | 91.350.000 |ΠΟΡΤΟΓΑΛΙΑ | 679.000 | 16.975.000 |ΗΝΩΜΕΝΟ ΒΑΣΙΛΕΙΟ | 8.883.000 | 222.075.000 |ΑΥΣΤΡΙΑ | 1.855.000 | 46.375.000 |ΦΙΝΛΑΝΔΙΑ | 1.036.000 | 25.900.000 |ΣΟΥΗΔΙΑ | 1.911.000 | 47.775.000 |ΣΥΝΟΛΟ | 70.000.000 | 1.750.000.000 |[1] ΕΕ L 317 της 15.12.2000, σ. 355.[2] ΕΕ L 247 της 9.9.2006, σ. 32.[3] ΕΕ L 78 της 19.3.2008, σ. 1.[4] ΕΕ C … της …, σ. …